text:
Video zo Guswera Zitandukanye
Video zo Kunyaza Umukobwa
Video zo Guswera Zigezweho
.
Uyu mugani bawuca iyo bahaye umuntu ikidashyitse ku bw’ amikoro make, ni bwo bavuga ngo: “Ni amaburakindi nta cyo muhaye.”
Wakomotse kuri Kindi cya Manyurane w’i Bugesera, ahayinga umwaka w’i 1400.
Icyo gihe u Bugesera bwari butaraba ubw’u Rwanda. Hariho umugabo witwa Manyurane, akaba umutware ukomeye wa Nsoro Bihembe. Mu bana be b’abahungu, habyirukamo uwitwa Kindi; abyirukana ingeso nziza cyane, zituma abo babyirukanye bose bamukunda, ndetse n’abakuru bamukundira icyo.
Nuko Manyurane amaze gupfa, Kindi asigara mu ngabo za se zitwaga Abateracumu ba Nsoro. Aba umutoni w’akadasohoka, ariko ubutoni bwe ntibwamutera umurengwe, akomeza gukundwa na bose, kuko atateshukaga ku mico myiza yabyirukanye.
Ubwo Nsoro Bihembe yari afite umugore w’inkundwakazi witwaga Kamatamu, na we agakunda Kindi byamushegeshe. Bukeye urukundo rumaze kumusaguka akajya yiyegereza Kindi mu bwiherero ashaka ko bashyikirana. Ariko Kindi akamugarambira, agira ati: “Sinakwiteranya na databuja, kandi yarakunze data, nanjye akankunda, akarinda kungira umuvuguruza we; mbyemeye naba mpemutse ntagikwiye Abateracumu ba Nsoro data yansigiye». Amaze kumushwishuriza, kuva ubwo Kamatamu atangira kumusarika kuko yamwanze; akajya amurega ibinyoma ku mugabo we ariko ntabyiteho.
Kamatamu abonye ko bimuburiye agambana n’abaja be, ati: «Muzagire uko mushoboye mwiyegereze Kindi, maze muzashake uburyo mumunyamburira uruhu rw’umunyehara rumuranga mu myitero, murunzanire nzabahemba».
Abaja barafubaganya batoranya inzoga nziza n’abakobwa beza barabarimbisha cyane, batumira Kindi mu bwibereko bwabo ngo azaze babone icyo bamubwira.
Igihe kigeze araza, asanga umuteguro ari wose n’umubavu watamye inzu yose. Agitunguka, umukwobwa umwe witwaga Mukasano bigeze kubana bakiri bato, baragirana inyana, batobana ibyondo, aramusanganira, aramusumira, ati: «Uraho mfura ya data?» Kindi yumvise Mukasano amuramukije atyo, aranezerwa aramuhobera; baramukanya uruhwererane.
Mukasano yinjiza Kindi mu nzu abandi bagambanyi bateraniyemo. Baricara baraganira, bamuzanira inzoga y’ubuki bwiza cyane bw’igiti cyitwa urusinzagwa aranezerwa.
Abaja babonye ko Kindi yatashywe n’umunezero, batuma kuri Kamatamu ngo abongere izindi nzoga. Yohereza iz’intarano ku zo Nsoro anywaho.
Nuko Kindi aranywa arasinda, ntiyibuka ko yangana na Nyirabuja, akomeza kwihoshya ubwo buki bw’urusinzagwa, abakobwa bamwambura rwa ruhu rwe rw’umwitero, baruha umwe muri bo arushyira Kamatamu.
Arukubise amaso arishima cyane, arushyira munsi y’ibyahi ku rwuririro, ati: «Cyo genda mukomeze mumudude urusinzagwa kugeza igihe Nsoro avira mu muhigo!
Nsoro arashyira arahiguka. Umuhigo utahira kwa Kamatamu, kuko ari we wari inkundwakazi. Ibirori by’umuhigo bihetuye, Nsoro ajya mu nzu asuhuza Kamatamu, ati: «Ndeka nta myiririrwe yanjye Kindi wawe yandembeje!» Ati: «Namwihanganiye iminsi myinshi ngira ngo ntaguteranya n’umutoni wawe, none nananiwe, ati: “Umva ngitangira kuba umugeni muri uru rugo, niho na we yatangiye kunyuguga ashaka ko mumfatanya; ngumya kumwangira; none yandembeje. Aho bigeze, niba utamundinze nyohereza iwacu; sinshaka ko umfatanya n’umugaragu wawe; dore ikimenyetso ni uru ruhu rw’umwitero we yataye hano aje kumbuza epfo na ruguru, ararutse mu bakobwa bawe aho yiriwe abaduda amayoga, amaze kurengwa aransindukana, araza yicara aha ku rwuririro, ngize ngo ndamwiyamye, abadukana umwaga, uruhu araruhata.”
Uruhu Nsoro ararufata, ahamagaza Kindi. Atungutse, ati: «Akira uruhu rwawe!» Kindi arukubise amaso akubitwa n’inkuba arumirwa! Nsoro akebuka umugaragu w’umugore we witwaga Radabali, ati: «Nyaze Kindi Abateracumu, n’ibye byose ndabiguhaye».
Byirirwa aho biravugwavugwa, bugorobye Kindi acika Nsoro yiyizira mu Rwanda n’abagaragu be bake. Asanga Cyilima Rugwe i Rukoma ahitwa i Gaseke mu Rutobwe (Gitarama). Bamugezeho abakira neza, arabahaka, bagubwa neza baguma mu Rwanda barusaziramo.
Ubwo amaze gucika Nsoro inkuru ikwira u Bugesera bwose: rubanda babyumvise barababara cyane, Abateracumu bo bararitsira icumu bararicurika banga kuyoboka Rudabali: bamwe bati. «Nta wundi muntu uzaduhaka tubuze Kindi cyacu, ahubwo bazatware n’ibyo dutunze byose; abandi, ariko bari bakuru, bati: “Turanga kuyoboka Rudabali biducikireho, kandi tutagishoboye gukurikira Kindi mu Rwanda, ahubwo nimureke tubabare, ariko dupfe kunywa aya Rudabali y’ amabura Kindi (amata y’ubuhake bwa Rudabali kuko babuze ubwa Kindi bakundaga cyane).
Dore ko amata ubundi ashushanya umukiro usesuye; Abateracumu bayise amabura kindi, kuko umukiro wabo wagabanutse, umunsi bawuburamo Kindi ku maherere.
Nuko babuze uko bagira bagwa neza, aka wa mugani ngo: «Mbunze uko ngira iheza umwaga mu nda». Baremera bapfa kuyoboka Rudabali; ariko mu maganya yabo ntibibagirwe kuvuga ko amata barimo ari amaburakindi, ari byo kuvuga ko umukiro wabo ubuzemo ikiri ngombwa; ubuzemo Kindi n’imico ye myiza.
Kuva ubwo rero, uko imyaka igenda yigirayo, buhoro buhoro ya magambo yombi (amabura risimbura amata na kindi ryendeye kuri Kindi) yiyungamo ijambo rimwe ry’ «Amaburakindi», rikavuga ikintu cyose cy’akamaro gake gisimbuzwa icyari ngombwa babuze ukundi byagenda.
Ngiyo inkomoko y’ijambo tuvuga buri jo ryitwa amaburakindi, ugira, utya ukumva umuntu wabuze icyo aha uwe gishishikaje, akamuganyira, ati: “Nta cyo nguhaye ni amaburakindi.”
” Gutanga amaburakindi = Gutanga ibidashamaje ku bw’amikoro make.”


c: text/html

text:
By A. Ben Ntuyenabo on 9 novembre 2016
Steven RWAMURANGWA
Ni muli urwo rwego mu karere ka Gasabo aho umuyobozi Steven RWAMURANGWA ayobora harimo kurangwa ikibazo cy’abaturage bo mu murenge wa Gatsata ubuyobozi bwe burimo gufatira ibihano buvuga ko ari ukwigomeka kuli Leta ahanini bitewe n’ibirarane by’amahôro y’umutekano babereyemo utugari kubera ubukene.
Icyo kibazo kikaba kimaze igihe gito kituye ku baturage batagira shinge na rugero aliko Leta ya FPR ikaba idakozwa impamvu y’ubukene bitwaza.
Bwana MUHIRE Mashami Roger umwe mu banyamabanga Nshingabikorwa bo muli district ya Gasabo akaba ashinzwe akagari ka Karuruma ho mu murenge wa Gatsata avuga ko nta kabuza umuturage uwariwe wese urimo ikirarane cy’amahôro y’umutekano agomba kuba yacyishyuye bitarenze iminsi itatu cyangwa agafatirwa ibihano bihwanye n’uwigometse kuri Leta. Umwe mu bakozi b’akarere wansabye kutavuga amazina ye kubera umutekano yampamirije ko icyemezo cyafashwe kigomba kuzanyuza umukubuzo mu Tugari twose tugize imirenge y’akarere ka Gasabo mpaka bishyuje ku ngufu ayo mahôro.
KANANI J.Bosco, umwe mu basaza bashinjwa kwigomeka kubera ko yabuze ubwishyu hakaba hashize amezi atanu yadutangarije ko nta kundi yabigenza ati ubukene si ingeso bazakore icyo bashaka ati ese igihe nahereye nta kazi mfite yewe dore nuko ngana! Nabo najyaga nguza bamaze kundambirwa nta kuzukuru ngira iruhande rwanjye, ati rero « urukwavu rushaje bararurya », ati ni nacyo gisubizo nahawe na MUHIRE Mashami Roger ari nawe Munyamabanga Nshingwabikorwa w’akagari kacu ka Karuruma mu gihe nari mwitabye ngira ngo anyongerere igihe mbone uko mbona ubwishyu bw’amezi atanu buhwanye n’ibihumbi 7.500Frw nari ngezemo!Umusaza Kalisa yakomeje ambwira ati wa mugabo we naremeye ndazipfukamira (yavugaga ingoma) ati niyo mpamvu naringeze muri iyi myaka aliko ndananiwe! Ati ni ugusenga cyane kuko iyi yo ni gahotozi keruye!
Ngibyo ibyo muli Gasabo, kutabonera igihe amafranga y’umutekano ni ukwigomeka kuli Leta ya FPR, aliko twihangane kandi dushake ibisubizo kuko ntagahora gahanze kandi nta joro ridacya.
Byanditswe ku wa 08/11/2016, na:
A.BEN NTUYENABO, KIGALI-RWANDA.
Posted in Ahabanza, Amakuru | Tagged FPR, Steven RWAMURANGWA

robotstxt: allowed

filter: keep


text:
Abadepite bagira uruhare mu ishyirwaho ry’ingengo y’imari basuye akarere ka Kirehe
Itsinda ry’inteko ishinga amategeko umutwe w’abadepite rigira uruhare mu ishyirwaho ry’ingingo y’imari kuri uyu wa 24 Mutarama 2012 ryagiriye uruzinduko mu Karere ka Kirehe basobanurirwa imikoreshereze y’ingengo y’imari.
Umunyamabanga Nshingwabikorwa w’Akarere ka Kirehe Bwana ZIKAMA Eric yavuze ko ingengo y’imari igabanyije mu byiciro bine by’ingenzi: Ubukungu, imibereho myiza y’abaturage, imiyoborere myiza no guhuza ibikorwa by’Akarere.
Mu bukungu hamaze gukoreshwa: 34%, mu mibereho myiza: 58%, imiyoborere myiza: 36% naho guhuza ibikorwa by’Akarere bigeze kuri: 54%
Zimwe mu mbogamizi zagaragajwe mu mikoreshereze y’ingengo y’imari ni ikibazo cya ba Rwiyemezamirimo rimwe na rimwe batubahiriza amasezerano no kuba hari igihe hatangwa isoko hakabura n’umwe utsinda bikarushaho kudindiza imirimo mu gihe isoko riba risubizwamo.
Abadepite bifuje ko ibyifuzo by’abaturage kuva mu rwego rw’umudugudu byakwitabwaho kurushaho mu gihe haba higwa ku bikorwa byazajya mu ngingo y’imari
Muri gahunda igamije guteza imbere ihame ry’uburinganire, abadepite basabye Akarere gukurikirana imishinga ibarizwa muri Kirehe kugira ngo yungukire impande zombi abagabo n’abagore kuko kwibagirwa igice kimwe cy’abagore bidindiza iterambere.
Uwo kandi wabaye n’umwanya wo kwishimira ko mu bikorwa byo gutunganya umuhanda bikorwa na HIMO (Haute Intensité de Main d’Oeuvre), mu bakozi ba nyakabyizi 900 bakoramo, 500 muri bo ari abagore.
Abadepite kandi bishimiye ko abatishoboye bahabwa inkunga y’ingoboka barushaho kugabanuka, ibyo bikaba bigaragaza ko iyo nkunga ibafasha kwivana mu bukene.


text:
Our Vision The Vision of Kigali Diocese for the Youth: Envisioning and empowering congregations across Kigali diocese to effectively preach the Gospel of our...
Our working principles and activities are guided by the following activities: Objective 1: Raising awareness among congregations on the importance, the cost...
1. Background of Youths Union in Kigali Diocese: With the aim to consolidate the efforts and talents of young people in Kigali Diocese, The youths...
INTRODUCTION Background of Children’ ministry in Kigali Diocese Children’s ministry operates under the Youth and Children’s department of the...
Imbaraga z’urubyiruko mu giterane cya EAR/ cathedral st. Etienne
Ni igiterane cyateguwe na EAR/DK Cathedral st. Etienne kikaba cyarabaye kuva taliki ya 14-16/8/2015 ariko mbere yuko kiba cyanjirijwe n’ibindi bito byabereye mu matoreroshingiro. Kikaba cyari gifite intego iboneka mu rwandiko Pawulo yandikiye Abaroma 1:16 havuga ngo erega ubutumwa bwiza ntibunkoza isoni…. Icyo giterane kikaba cyaratangiye kibera mu matoreroshingiro atangukanye yo muri Cathedral St. Etienne ariyo Kimisagara taliki ya 01/08/2015 na Muhima taliki ya 08/08/2015. Kandi urubyiruko rwa Cathedral st. Etienne rukaba rwarabonetse mu bikoewa byose muri icyo giterane nko: kuramya no guhimbaza Imana, kwakira no kwicaza abantu, gucunga umutekano, gucumbikira abaje mu giterane, gufasha abakizwa muri icyo giterane n’ibindi. Icyo kikaba cyari igice cya mbere cy’igiterane.
Mu gice cya kabiri cyacyo ku wagatanu taliki ya 14/08/2015, urubyiruko rwo muri st. Etienne rwafunguye igiterane bakora urugendo rw’ivugabutumwa ruva st. Etienne rwerekeza ku isoko Nyamirambo, ahabereye ivugabutumwa nu bana bo mu muhanda, abakoresha ibiyobyabwenge ndetse n’indaya. Urwo rugendo tukaba twararuyobowemo na Boys and Girls brigade yavuye muri EAR/ Diyoseze ya Kibungo hiyongeyeho Boys and Girls brigade ya Cathedral st. Etienne.
Muri urwo rugendo, urubyiruko rwa Cathedral St. Etienne rwahuye n’urundi rubyiruko bagenda babaha ubutumwa ku mpapuro zibakangurira kwirinda ibiyobyabwenge, ingaruka z’ibiyobyabwenge ku babikoreshe, kwirinda ubwomanzi n’inda z’indaro kandi bakaba baranabikoraga babatumira kwifatanya nabo muri icyo giterane cyari gukomeza gushyika taliki ya 16/8/2015.
Tugeze Nyamirambo ku isoko hatangiwe ibiganiro n’amasomo bitandukanye bikangurira urubyiruko kwirinda ibiyobyabwenge twafashijwemo na Police ndetse na Mistere y’Urubyiruko, nyuma Pastor KIGOZI MARC wo muri Uganda abwira ijambo ry’Imana abari aho hahindukira benshi.
Ku wa gatandatu mu gitondo taliki ya 15/08/2015,wari umunsi utangaje kuko habaye ibiganiro mu matsinda aho twaganirijwe Pastor Kigozi Mari wo muri Uganda ndetse n’intumwa ya Ministere y’Urubyiruko, aho batuganirije ku kwihangira imirimo aho twagendeye ku murogo uboneka mu Itangiriro 2:15-18, havuga ko umuntu agomba gutunganya aho yashyizwe. Banatubwira uburyo Ministere y’Urubyiruko idufasha ikanadukorera ubuvugizi kugira ngo turusheho kwiteza imbere mu kwihangira imirimo.
Igiterane kikaba cyarasoje ku cyumweru taliki ya 16/08/2015kandi ihuriro ryo kuramya no guhimbaza rya Youth Union rikaba ryarakoze umurimo ukomeye muri icyo giterane.


text:
Imbehe badushinja ibaye yubaka ubumwe bw’Abanyarwanda nayemera – Minisitiri w’Intebe
Minisitiri w’Intebe w’u Rwanda Dr. Habumuremyi Pierre Damien aratangaza ko kuba hari abamushinja we n’abayobozi bagenzi be kuba bashyira gahunda ya Ndi Umunyarwanda mu rwego rwo kurengera imbehe (Inyungu zabo bwite) bibeshya ariko anavuga ko iyo mbehe ibaye ifasha Abanyarwanda ku bwiyunge nyabwo ntacyo byaba bimutwaye.
Ibyo Minisitiri w’Intebe yabivuze ubwo habaga umwiherero w’umunsi umwe wahuje abakorera serivisi z’ibiro bya Minisitiri w’Intebe kuri gahunda ya Ndi Umunyarwanda aho yashimangiye ko iyi gahunda igamije kurushaho kurema ubwizerane mu Banyarwanda binyuze mu kubwizanya ukuri, kubabazwa n’ivangura rishingiye ku muko ryateye Jenoside yakorewe Abatutsi mu 1994. Ibi bigakorwa abantu bitandukanya n’ikibi,gusaba imbabazi no guharanira ko bitazongera kubaho ukundi.
Minisitiri w’Intebe yagaragaje ko nubwo atigeze agira uruhare mu bwicanyi ubwo aribwo bwose ariko yicuza kuba ntacyo yakoze kugira ngo akize Abatutsi bicwaga kandi we atarahigwaga.
Nyuma y’ibiganiro bibiri byatanzwe ku ruhare rw’abakoloni mu gutanya no gukwirakwiza urwango mu Banyarwanda, hatanzwe ubuhamya butandukanye ku mateka bamwe mu bakozi baciyemo.
Mu kiganiro ku mateka cyatanzwe na Gen. Frank Rusagara yagaragaje ko ubuyobozi bubi bwose buyobya abaturage bukabagusha mu kibi bugamije inyungu zabo bwite.
Umuyobozi w’Ibiro bya Minisitiri w’Intebe Amb. James Kimonyo yagaragaje ko we kubera ubuzima yabayemo bw’ubuhunzi no kurenganywa byatumye yanga abahutu biza guhumira ku mirari ubwo yatahaga agasaga benewabo basigaye mu Rwanda bose barishwe muri Jenoside. Cyakora yagaragaje ko yamaze kubohoka bitewe na gahunda y’ubumwe n’ubwiyunge Leta yahisemo ndetse bimubera byiza ubwo hatangiraga gahunda ya Ndi Umunyarwanda.
Innocent Nkurunziza, umukozi mu biro bya Minisitiri w’Intebe yatanze ubuhamya agaragaza ivangura yakorewe ubwo yigaga mu mashuri yisumbuye kugera naho ahabwa indangamuntu eshatu mu rwego rwo kugira ngo abone uko yajya acika abamuhigaga.
Yagize ati “Icyambabaje nuko nyuma ya Jenoside nahawe indangamuntu ariko nkasanga nta bwoko bwange burimo kandi narumvaga nage igihe kigeze ngo nishimire icyo ndicyo cyane ko benewacu bari bamaze gufata ubutegetsi’’.
Andre Bucyana, umwe mu bakozi nyuma yo kubohoka yatangaje ko aterwa ipfunwe no kuba abo mu muryango we ndetse barimo na mukuru we wishe abatutsi abonera ho no kubisabira imbabazi.
Gahunda ya Ndi Umunyarwanda mu biro bya Minisitiri w’Intebe ije ikurikira izindi zabereye mu bigo bitandukanye.


text:
Guhinga imyembe uhereye ku ntete
Ugomba gutera intete zigisarurwa kugira ngo zizagire imikurire myiza ishoboka. Shyira intete mu mazi afite ubushyuhe buri hagati ya 20–25 °C mu gihe cy’amasaha abiri kugeza kuri atandatu.
Nyuma yo kuzikura mu mazi, tera intete mu butaka (ubutaka bw’umucaga bworohereye) kandi akabindi ukagumishe ku bushyuhe nibura buri hagati ya 20–25oC. Inete zitangira kumera mu cyumeru kimwe kugeza kuri bitatu. Ingemwe zikiri nto zigomba kuguma ku zuba ritari ryinshi.
Niba uba mu karere gashyuha cyane kandi gahehereye, ushobora gutera imyembe mu murima wawe. Niba uba mu karere kabamo ubukonje bwinshi n’urubura, ni ngombwa kugumisha imbuto mu nzu cyamgwa mu mazu bagemekamo.
««« Inkuru ibanza: Umwembe wa Kalimantana, Kalimantan Mango, Kasturi (Mangifera casturi)
Ku wa gatandatu 20.2.2010 21:01 | Kubisohora ku urupapuro | Ibimera nyaburanga bidasanzwe
Ibyerekeye KPR
Sangira n’abandi uburambe bwawe kubijyanye no gukuza ibimera. Andika inkuru cyangwa inyandiko kubijyanye no kwitabwaho k’ubusitani, gutera, gukuza no kwita ku ibimera n’ibindi bibyerekeyeho. Hanyuma ubitangaze mururimi rwawe kavukire ubinyujije mukinyamakuru cyacu cyivuga ibijyanye n’ibimera cyitwa Botanix.


text:
Mu mirenge itandukanye y’akarere ka Kicukiro zimwe mu nsengero zikorera ahatujije ibisabwa zamaze gufungwa n’ubuyobozi bw’imirenge aho zimwe muri izi nsengero zafunzwe harimo n’ahasengera Abayisiramu hazwi nk’umusigiti.
Ushinzwe itumanaho no gutanga amakuru mu karere ka Kicukiro, Munyaneza Deo, yabwiye Ukwezi.com ko kugeza ubu muri aka karere hamaze gusurwa insengero zigera kuri 365 ari nazo zimaze gukorerwa ubugenzuzi n’ubuyobozi bw’aka karere.
Muri izi zose zasuwe izigera kuri 217 zamaze gufungwa kubwo kuba ubuyobozi bwarasanze hari ibyo zitujuje birimo; Kugira icyangombwa gitangwa na RGB, Ubwiherero buhagije, parikingi, ibyuma bitangira amajwi (Sound proof), ibyumba bingana n’umubare w’abateranira muri izi nsengero no kuba zubatse ahantu hagenywe hatari mu nzu zo guturamo cyangwa hagati mu ngo z’abantu.
Ikibazo cyo gufungwa kwa zimwe mu nsengero gikomeje gufata indi ntera mu gihe abahagarariye aya madini n’amatorero nabo bakomeje kugenda bashaka umuti nk’uko bigaragarira mu myanzuro (Ukwezi.com dufitiye Kopi) y’inama y’igitaraganya yahuje abayobozi ba ADEPR ku rwego rw’Umujyi wa Kigali aho bagaragaza insengero zizifashishwa mu gihe zimwe zafunzwe kandi bakanasaba abakirisitu kwitwararika
Imyanzuro y’Inama ihuje Buro Nyobozi ya ADEPR n’Abashumba b’Ururembo rw’Umujyi wa Kigali(Région, District na Paruwasi) ku ikibazo cy’insengero zafunzwe zitazasengerwamo ku Cyumweru.
1. Paruwasi Masaka(yose) bazasengera Gasabo muri Paruwasi Rusororo ku Umudugudu wa Kabuga Ville guhera saa 10h15.
2. Paruwasi Ruyaga nifungirwa izasabirwa gusengera mu Ururembo rw’Iburasirazuba,Akarere ka Rwamagana Paruwasi Nyakariro.
3. Paruwasi Gatenga nidafungurirwa izajya guteranira Kicukiro Shell guhera saa12h15.
4.Paruwasi Nyarugenge izajya gusengera kuri Dove Hôtel 8h00-12h00.
5 -Umudugudu wa International uzateranira kuri Dove Hôtel 07h00-09h00.
6.Paruwasi Nyakabanda niba idafunguriwe bazateranira Kimisagara(Kove)12h15.
7 Paruwasi ya Cyahafi nibadafungurirwa bazateranira ku Muhima saa(12h15).
8. Umudugudu wa Kiruhura(Paruwasi Muganza)Uzateranira ku Umudugudu wa Rubonobono(Paruwasi Gatsata,Akarere la Gasabo)saa12h15.
Mukomeze kwitwara neza muri iyi gahunda kugeza igihe ibisabwa bizaboneka.
Mukomeze gukora ibisabwa kugirango mufungurirwe.
Ibindi bibazo byavuka kubera izi mpinduka Abashumba babikemura bafatanije nabayobozi b’Uturere.
Murakoze
Mu mpera za Gashyantare 2018, nibwo Ikigo cy’igihugu cy’Imiyoborere RGB, ku bufatanye n’ubuyobozi bw’Umujyi wa Kigali batangiye ibi bikorwa byo kugenzura insengero n’amatorero akorera ahantu hatujuje ibyangombwa aho izirenga 714 zafunzwe mu turere dutatu tugize Umujyi wa Kigali.
Ifungwa ry’izi nsengero kandi ryakurikiwe n’itabwa muri yombi rya bamwe mu bakozi b’Imana barimo na Bishop Rugagi aho bivugwa ko bakurikiranyweho gukoresha inama mu buryo bunyuranije n’amategeko no kurwanya ububasha bw’amategeko.
Icyo gihe umuvugizi wa Polisi y’u Rwanda CP Theos Badege yari yabwiye Ukwezi.com ko nyuma y’aho hahagaritswe insengero zitujuje ibisabwa, byaje gutahurwa ko bamwe mu bayobozi b’amatorero baremye itsinda bagatangira n’inama zitemewe bagamije gutambamira cyangwa kunaniza iyubahirizwa ry’amategeko.
Uyu musigiti uri mu Murenge wa Kanombe, akarere ka Kicukiro ni hafi gato na Hiltop Hotel
Uru ni urusengero rw’itorero Deliverance ruri mu Murenge wa Nyakabanda, aha ni inyuma mu harwo
Urusengero rw’Itorero Deliverance narwo rwafunzwe muzitujuje ibisabwa
Itorero ry’abadivantisite b’umunsi wa karindwi riri Kabeza naryo ryarafunzwe


text:
Rwanda | Rukara: Nyuma yo kubona aho kwegeka umusaya batangiye urugamba rwo kurwanya ubukene
Bamwe mu baturage bo mu murenge wa Rukara mu karere ka Kayonza baravuga ko ubu bagiye guhangana n’ubukene nyuma yo kubona isakaro rizatuma babona inzu zo kubamo. Tariki 11 Gashyantare, ishami ry’umushinga World Vision rikorera mu murenge wa Rukara ryahaye inkunga y’amabati agera 2 580 abaturage bari bakiri muri nyakatsi.
Imwe mu mazu babagamo mbere y’uko bubakirwa
Aba baturage baravuga ko bashimira cyane World Vision, ariko bakanavuga ko nibamara kubona aho kuba ikizaba gisigaye ari ukurwanya ubukene.
“Ndashima cyane uyu mushinga wamapaye amabati kuko bampaye aho gutura. Ubu nanjye ngiye gutera imbere kuko nagiraga inzitizi yo kubura aho kuba, kandi udafite aho ukinga umusaya izuba n’imvura bikunyagira, biragoye ko warwanya ubukene†Uku niko Gashazi Erneste wahawe amabati 15 abisobanura.
Umuyobozi wa World Vision mu murenge wa Rukara Mwumvaneza Appolon, avuga ko amabati baha umuturage atakubaka inzu y’igitangaza, ariko akongeraho ko kuba munzu nziza n’ubwo yaba idahambaye ari byo bikenewe.
Mwumvaneza avuga ko World Vision yahaye abaturage batishoboye amabati mu rwego rwo kunganira leta muri gahunda ya yo yo kuvana abaturage muri nyakatsi hagamijwe kuzamura imibereho myiza y’abanyarwanda.
Umunyamabanga nshingwabikorwa w’umurenge wa Rukara Ngabonziza Bideri Vincent, avuga ko umushinga World Vision ukwiye gushimirwa ku bw’uruhare ugira mu gukemura ibibazo by’abaturage b’I Rukara. Ngabonziza anavuga ko ubuyobozi bw’umurenge wa Rukara bugiye gukora ibishoboka kugira ngo mu mpera z’ukwezi gutaha ntihazabe hakiri umuturage muri uyu murenge uba muri Nyakatsi.
World Vision ubu inafite gahunda yo gutera inkunga umushinga wo kugeza amazi mu murenge wa Rukara. Umurenge wa Rukara by’umwihariko no mu karere ka Kayonza muri rusange hagaragara ikibazo cy’ibura ry’amazi, ari nacyo kibazo abahatuye bakunze gushyira imbere ku rutonde rw’ibibazo bibabangamiye.


text:
Minisiteri y’uburezi mu Rwanda (Mineduc) itangaza ko hari ibigo 57 by’amashuri yisumbuye yasuzumye igasanga bishobora guteza ibibazo ababyigamo bityo biba bihagaritswe by’agateganyo gutangira igihembwe cya Gatatu.
Ibi bibaye mu gihe haburaga iminsi itatu ngo abanyeshuri batangire igihembwe cya Gatatu, bityo ibigo byahagaritswe bikaba bizafungurwa nyuma y’icyumweru kimwe byarangije gukemura ibisabwa.
Mu kiganiro n’abanyamakuru cyo ku wa 16 Kanama 2018, Minisitiri w’Uburezi, Dr Mutimura Eugène atangaza ko bakoze isuzuma mu bigo 90, ko hari bimwe bitazatangirira rimwe n’ibindi bifite ibibazo bitandukanye by’isuku nke iri aho abanyeshuri barara naho barira,…
Yagize ati “Ayo mashuri twasuye, 57 twayahaye icyumweru kimwe, kugira ngo acyemure ibibazo twasanze, byagaragara ko abayobozi b’amashuri batabikemuye, tukabahana dufatanyije n’izindi nzego zibishinzwe,…
Asobanura ibibazo bifite, yagize ati “Harimo nk’ibiheri n’ibindi bituma abana batiga iyo bukeye”.
Ibindi bibazo bivugwa muri ibi bigo byabaye bibujijwe gutangirira rimwe n’ibindi, ni ukutagira amashanyarazi aho abanyeshuri barara n’aho barira, ibigo bitaragura ibiribwa abanyeshuri bazarya batangiye, ibiheri aho barara, ibyahawe mudasobwa z’abanyeshuri zikaba zikibitse…
Min.Mutimura yizeza ababyeyi n’abanyeshuri ko nta mwana uzagirwaho ingaruka n’iri fungwa ry’ibigo byabo. Ahubwo ko abayobozi b’ibigo batazakosora biriya bibazo bazafatirwa ibyemezo bishingiye ku mategeko y’abakozi ku buryo bashobora kuzahanwa hashingiwe ku ntandaro y’ibibazo.
Isuzuma ryakozwe na Minisiteri y’uburezi kuva tariki 13-15 Kanama 2018, mu bigo byafunzwe hagaragaraho nka Group Officiel y’i Butare, Gs Remera Rukoma, TTC Mururu, ES Nyakabanda,…


text:
Itegeko rigenga Amadini n’Amatorero ryatangiye kuvugururwa
Yanditswe na UWERA MARIE CLAIRE
Urwego rw’Igihugu rw’Imiyoborere (RGB) rutangaza ko amategeko agenga amadini n’amatorero mu Rwanda yatangiye kuvugururwa.
Umuyobozi Mukuru w’Urwego rw’Igihugu rw’Imiyoborere, Prof. Shyaka Anastase mu kiganiro n’abanyamakuru ejo hashize tariki 19 Gashyantare 2018, yavuze ko uru rwego rwatangiye kuvugurura itegeko rimaze imyaka 5 rigenga amadini n’amatorero.
Yagize ati:“Turifuza amadini n’amatorero afite ibyangombwa, ni muri urwo rwego twatangiye kuvugurura itegeko rimaze imyaka isaga 5, no gushyiraho amabwiriza akoze neza, arimo ibyangombwa byose bisabwa, agenda afasha mu gukemura ibibazo bigenda bigaragara mu igenzura tugenda dukora kugira ngo Amatorero age mu murongo unoze wo kubaka igihugu kiza twifuza.”
Avuga ko kugeza ubu mu Rwanda hari Amadini n’Amatorero asaga ho gato 700 afite ibyangombwa bya burundu ariko hari n’andi menshi akora atariyandikisha.
Itegeko ryariho mbere ryateganyaga ko umuntu ushaka kugira Idini cyangwa Itorero atangira gukora no mu gihe atarabona ibyangombwa ndetse ko mbere hasabwaga ikemezo giturutse mu karere.
Prof Shyaka yagaragaje ibizavugururwa muri iryo tegeko yagize ati “Buri wese uzajya yigisha Abanyarwanda azajya aba yarabyigiye, kugira amategeko n’amabwiriza agenga Amatorero n’Amadini nk’urwego rw’igenzura mu mpuzamatorero no kubahiriza imiterere y’ibisabwa yaho abanyamadini bakorera ndetse no kubahiriza amasaha yo gusenga n’umutekano hirindwa urusaku.”
Iryo tegeko rivuguruye ryitezwe ho kuzongera ubuziranenge bwuzuye ku nsengero zivuka no kugabanya amakimbirane y’urudaca agaragara mu mikorere n’imiyoborere y’imbere mu matorero no kumenya uko umutungo w’imbere ukoreshwa.
Aha, Prof. Shyaka yatanze urugero rw’Amadini n’Amatorero acikamo kabiri, ari nayo mpamvu ituma habaho ukwiyongera kw’akajagari k’Amadini n’Amatorero atujuje ibyangombwa.
Igihugu cy’u Rwanda gitanga uburenganzira bwo gusenga no kujya mu miryango ishingiye ku myemerere ku Banyarwanda ariko hateganyijwe ko insengero zizajya zikorerwa ubugenzuzi ko zujuje ubuziranenge n’ibisabwa mbere yuko zitangira kwakira abantu bazijyamo.
Amadini n’Amatorero ni abafatanyabikorwa bakomeye mu guteza imbere Abanyarwanda n’igihugu muri rusange ariko hari abakoresha ubwo bushobozi bwabo bakigisha abantu ibitagororotse kandi bitemewe.
Prof. Shyaka akomeza asobanura ko hari inzego z’impuzamatorero usanga zidakora neza mu gukemura ibibazo mu gihe byavutse ndetse ko insengero zitujuje ibisabwa zatangiye gufungirwa.
Biteganyijwe ko bitarenze tariki ya 1 y’ukwezi kwa gatatu itegeko rivuguruye rigenga amatorero n’amadini rizaba ryashyizwe mu bikorwa.
TANGA IGITEKEREZO
Leave a Reply
Be the First to Comment!


text:
Ahagana saa sita z’amanywa yo kuri uyu wa gatatu tariki ya 20 Kamena 2018 ni bwo umunyamakuru wa TV/Radio One yageze mu murenge wa Rukumberi hafi y’urwunge rw’amashuri rwa Gituza , yahuye n’abanyeshuri bagiye mu kiruhuko cya saa sita; mu kubaganiriza aba banyeshuri bavuga ko kimwe mu bibazo bafite ku ishuri ryabo ari uko biga isomo ry’ikoranabuhanga mu magambo mu gihe bimenyerewe ko ryigirwa kuri mudasobwa aba ngo izo bakagombye kuba bigiramo ngo babwiwe n’ubuyobozi ko zirimo code.
Aba banyeshuri bavuga ko babangamirwa no kuba biga ubumenyi (Theory) ariko ntibagire imikoro-ngiro (Practice) bityo bagasaba ko ubuyobozi bw’ikigo bwashaka uko iyi code yava muri izo mudasobwa bakiga neza.
Mu gushaka kumenya byinshi kuri iki kibazo,umunyamakuru wa TV/Radio One yanyarukiye muri icyo kigo cya G.S Gituza maze asanga muri kamwe mu tubati turi muri icyo kigo karimo imashini zitari munsi y’ijana zatanzwe muri gahunda ya one laptop per child ariko zose nta n’imwe ikoreshwa.
Umuyobozi w’umusigire w’icyo kigo Bwana Leonidas Twagirayezu yatangaje ko bahuye n’ikibazo cya code ziri muri izo mashini,yashimangiye ko uko umwaka utashye izo mashini zihita zijyamo code ntibashobore kuyikuramo icyakora ngo barakorana n’abo kubindi bigo ngo barebe ko bazikuramo , ibi ariko nanone bikiyongeraho n’ikibazo cy’umuriro muke kuri iki kigo kuko uturuka ku mirasire y’izuba bari bahawe ugenda ucika intege uko iminsi ishira.
Umuyobozi ushinzwe uburezi mu murenge wa Rukumberi avuga ko hari abahuguriwe gukura izi code mu machine ku buryo ngo bari bazi ko iki kibazo cyakemutse ariko ngo niba bikimeze bityo bagiye kubikurikirana.
Gahunda ya mudasobwa imwe kuri buri mwana (one laptop per child) yaje igamije ko abana bakura bafite ubumenyi mu ikoranabuhanga ariko kugeza ubu ahenshi ku bigo bitandukanye byo mu Rwanda usanga izi mashine zibitse.


text:
Rusizi: Abaturage b’umurenge wa Gihundwe ngo ntibazatezuka mu kwiteza imbere
Abaturage bo mu murenge wa Gihundwe mu karere ka Rusizi barishimira impinduka y’ibikorwa by’iterambere igaragarira mubikorwa bitandukanye bikomeje gukataza mu murenge wabo muri uyu mwaka wa 2014.
Ibyo aba baturage bahagarariye abandi kuva mumudugudu kugera ku rwego rw’umurenge babigaragaje kuri kuwa 09/10/2014,  ubwo bishimiraga umwanya wambere uwo murenge wegukanye muguhiga indi mirenge mu mihigo y’uyu mwaka wa 2013-2014, aho wabaye uwambere mu mirenge 18 igize aka karere ka Rusizi.
bamwe mu baturage twaganiriye barimo Mukankundiye na Niyonsenga Emmanuel  bavuga ko bageze kuri uwo mwanya bawukwiriye kubera ibikorwa bitandukanye by’iterambere baharaniye kugeza mu murenge wabo birimo imihanda , amashanyarazi, amashuri nibindi ibyo ngo bikaba byaragezweho kubufatanye bw’inzego zose kubera imikoranire myiza ibaranga
Nubwo ariko aba baturage bishimira iterambere umurenge wabo umaze kugeraho bavuga ko bagifite imbogamizi baterwa no kutagira amazi meza ibyo bikaba bikunze kugira n’ingarukambi kubuzima bw’abaturage bawutuye muri rusange , aha bakaba bifuje ko mu mihigo y’uyumwaka wa 2014-2015 basinyiye hazibandwa ku kwegereza abaturage amazi meza cyane cyane abaherereye mucyaro cy’uwo murenge dore ko ugizwe n’igice cy’umujyi nicyaro
Umunyamabanga nshingwabikorwa w’umurenge wa Gihundwe INGABIRE Nadine Michelle avuga ko gukorera hamwe kw’abaturage n’abayobozi aribyo byatumye umurenge wabo uhiga iyindi yo muri ako karere gusa ariko nubwo babaye abambere ngo hari ibyo batagezeho neza birimo ubwisungane mu kwivuza ndetse n’amakimbirane akigaragara mu ngo zimwe na zimwe akaba yasabye abaturage guharanira kuzagera kubyo bahize muri uyu mwaka byose ijana ku ijana kugirango bazakomeze kuba abambere, naho kukibazo cyo kwegereza abaturage amazi yavuze ko bazakomeza kubakorera ubuvugizi dore ko hari n’imishinga iteganyijwe kuzageza amazi meza aho atagera muri uwo murenge
Inteko rusange y’abaturage bahagarariye abandi biyemeje gukomeza kuza ku isonga mu kwesa imihigo bavuga ko batazatezuka kunshingano zabo zo guharanira ko bakomeza gutera imbere bakora ibikorwa by’indashyikirwa mu murenge wabo.


text:
RDB yateye inkunga igera kuri miliyoni 19 imirenge itatu yo muri Burera
Ikigo cy’igihugu cy’iterambere (RDB) cyagenye inkunga igera kuri miliyoni 19 imirenge itatu yo mu karere ka Burera azayifasha kuzuza neza amazu y’abavuye muri nyakatsi.
Uwambajemariya Florence umuyobozi wungurije w’akarere ka Burera ushinzwe imibereho myiza y’abaturage avuga ko imirenge yagenewe iyo nkunga, bita “Revenue Sharingâ€, ari imirenge itatu ikora kuri parike yo ku kirunga cya Muhabura.
Iyo mirenge ni Cyanika, Rugarama na Gahunga. Buri murenge ugenewe amafaranga y’u Rwanda abarirwa muri miliyoni esheshatu nk’uko Uwambajemariya abisobanura.
Iyo mirenge uko ari itatu ifite ikibazo cyo kugira ubutaka bugizwe n’amakoro gusa. Kuburyo kubona igitaka cyo kubumba mo amatafari cyangwa se icyo guhoma inzu bigorana. Ibyo bikaba ari bime mu bidindiza gahunda yo kubakira abavuye muri Nyakatsi muri iyo mirenge.
Uwambajemariya avuga ko ayo mafaranga azafasha iyo mirenge yose muri ibyo bibazo byose yahuraga nabyo, kugira ngo gahunda yo kubakira abavuye muri nyakatsi igende neza.
Ku wa kabiri tariki ya 27/03/2012 abayobozi batandukanye bo mu karere ka Burera  bemeranyijwe ko ukwezi kwa Mata umwaka wa 2012 kuzarangira  ibikorwa byo kubakira abavuye muri Nyakatsi birangiye.


text:
Yabitangarije mu nama y’Abaminisitiri idasanzwe yabaye ku wa Kabiri ku itariki ya 05 Ukuboza 2017, Nyakubahwa Perezida wa Repubulika, Paul Kagame.
Isaac Munyakazi yatangaje ko ingengabihe y’amashuri abanza n’ayisumbuye y’umwaka wa 2018 igizwe n’ibyumweru 39 bigabanijwe mu bihembwe bitatu.
Igihembwe cya mbere kizamara ibyumweru 10, kizatangira ku itariki ya 22 Mutarama 2018, kirangire ku itariki ya 29 Werurwe 2018.
Igihembwe cya kabiri kizamara ibyumweru 15, kizatangira ku itariki ya 16 Mata 2018, kirangire ku itariki ya 03 Kanama 2018.
Igihembwe cya gatatu kizamara ibyumweru 14, kizatangira ku itariki ya 21 Kanama 2018, kirangire ku itariki ya 23 Ugushyingo 2018.
Ibitekerezo ( 15 )
Kbs murebe ukuntu mwazagabanya igihembwe cy 2 kuk haba hari izub ryinsh ritez stress kand mber umwaka warangiraga mukwa 10 none ahubwo bigiye kujya bifata mukwa 12 babirebeh naby kbs
Kwiga no kwigisha mu mpeshyi bivuna abana n’abarezi. Bikosowe byashimisha benshi.
All I wanted to ask is the students who did national exams will go to school when??
Is it the same time as the other students or will they go after aweek?? That was my question
Ariko kuki igihembwe cyambere bakigira kigufi ahubwo bakarenga igihembwe cya 2 ari acyo kiba kigoye kubanyeshuri bakakigira kirekire, bakwiye kubikosora pe
None ndangirango Mubwire Igihe Amashuri Azatangirira ya 2018 Murakoze.
kbx yi ngengabihe iteguye neza.
Ndabasaba Ibisobanuro By’ukuntu Mwatubwiye Ko Igihembwe Cya 2 Kizamara 15 Weeks Kandi Tubaze Neza Twasanga Kizamara 16 Weeks! Mutubarire Neza Kandi Mutubarize Impamvu!
NKURIKIJE UKO BIMEZE NIBYO.ARIKO IGIHEMBWE CYA 2 KUVA 16/4/2018 NA3KANAMA2O18 BIZABA ARI IBYUMWERU 16.MUMFASHE NAMWE MUBARE,KANDI BAVUZE KO ARI IBYUMWERU15.
iyi ngengabihe ni byiza ko ibonetse hakiri kare.gusa birakwiye ko hahindurwa ingengabihe mu gihe cy’impeshyi abana bakajya baruhuka.murakoze.
Imana ihe umugisha abantu bategura bakatugezaho ingengabihe hakiri kare pe!
Ingengabihe ni ngombwa ariko birakwiye ko mukora ubushakashatsi n’ubushishozi mukorohereza umwana imyigire mu gihe cy’impeshyi, dushobora kwikoma abari baratuzaniye gahunda yo kuruhuka mu mpeshyi ariko ntitwakabaye twigomwa inyungu bitanga, abarezi nk’uko baherutse kubisabo ko impeshyi yagirwa ikiruhuko nk’uko byahoze kubyumva bivunira iki ababishinzwe kurenza uko nayo yaba impamvu yo kumugaza ireme ry’uburezi, ese sitwe nk’u Rwanda tubihomberamo ngo turarwanya ibyo abazungu b’abakoroni batuzaniye, erega bidufitiye umumaro ntacyo byaba bitwaye!! Bizatekerezweho nyaboneka!!!


text:
Kuri ubu twanyarukiye mu murenge wa Nyamirambo mu mujyi wa Kigali ahatuye imiryango 60 igizwe n’abarenga 445 babarizwa mu cyiciro cya mbere cy’ubudehe. Iyi miryango ikaba ifashwa na FXB ku nkunga ya SKOL. Mu kubasura twarebye aho bageze biteza imbere binyuze mu nkunga zitandukanye bagenda babona. Muri ibi bikorwa by'iterambere bamaze kwigezaho harimo: Isuku baharanira kwirinda indwara ziterwa n’umwanda, Kwizigama no gutanga ingoboka binyuze mu matsinda, Gukora ubucuruzi buciriritse, Kuringaniza imbyaro n’ibindi.
Bamaze kugera kuri byinshi bakesha inkunga bahawe na SKOL na FXB
Bimwe mu bibazo byari byugarije ino miryango ubwo batangiraga kubona inkunga ya SKOL harimo ikibazo cyo kubona ubushobozi bwo kwishyurira abana ishuri ariko kuri ubu SKOL ifasha abana 146 biga mu mashuli abanza, abana 45 biga mu mashuli yisumbuye bakabona ibyangombwa byose bisaba kugira ngo umunyeshuli yige neza 100% ndetse abiga baba kw’ishuli bahabwa n’impamba yamafaranga yo kubafasha gukemura ibibazo bisanzwe byo kw’ishuli.
Ababyeyi batangiye gukora ubucuruzi buciriritse aho bahabwa igishoro cyo gutangira kandi bakabona n’amahugurwa ahoraho yo kwigishwa neza uko bakoramo ubucuruzi bwabo bagamije kwiteza imbere, abo twaganiriye batubwiye ko bahabwa 60,000Rwf byo gutangiza ubucuruzi kandi babona ubufasha bwo kwigishwa uko bakoresha igishoro cyabo neza kugira ngo ubucuruzi bwabo butere imbere, ibi byose babikora bifashisha n'amashyirahamwe bahuriyemo yo kwizigama no kugurizanya.
SKOL nk’uruganda rukora ibinyobwa mu Rwanda iharanira kwitabira ibikorwa biyihuza n’abaturarwanda harimo kuba ari umuterankunga w’irushanwa mpuzamahanga ry’amagare TOUR DU RWANDA, umuterankunga mukuru w’ikipe ya Rayon Sports, Ibibyose ngo ni ugukomeza kwiyegereza abakunzi bose b’ibinyobwa bya bya SKOL.
Ebenezer Niyorembo ni umwe mu bo twasuye
Afite na 'KANDAGIRA UKARABE'
Banasuye Emile, umugabo w’umucuruzi mw’isoko
Banasuye Rose Mukambungo, umudamu ucuruza mw’isoko
Basuye kandi Telesphore Mujyambere n'umugore we bacuruza ifu


text:
Hari abantu usanga bakunze Tattoo cyane ndetse hari n’abo usanga bazanga urunuka, kimwe n’uko hari abatazikunda ariko batanazanga, bivuze ko nta kintu na kimwe zibatwaye. Bamwe usanga batunga Tattoo kubera impamvu zabo zihariye, bagatunga ibintu bakunda cyane ku mibiri yabo cyangwa ibyo bifuza kuzahora bibuka.
Bamwe mu bazitunga usanga harimo ababyicuza nyuma bityo bigatera abandi ubwoba bwo kuzishyiraho. Mu kiganiro umunyamakuru wa INYARWANDA yagiranye n’umwe mu bakobwa b’ibyamamare bakina filimi mu Rwanda unafite Tattoo zirenze imwe ku mubiri we yadutangarije uko afata kuba umuntu yakiyandikaho cyangwa akishushanyaho (Tattoo).
Tattoo abantu ntibazifata kimwe
Ubwo twamubazaga uko abyakira, Nana ukina muri City Maid yagize ati “Njye kubera ko (Tattoo) nyifite, ndayikunda! Nayishyizeho nabitekereje, narabikundaga kuva kera ariko nkumva abantu bavuga ngo iyo uyishyizeho ureregretta (uricuza) nyuma kandi udashobora kuyikuraho; ntinda kuyishyiraho kugira ngo ntazicuza. Nageze aho ndavuga nti kuva narayikundaga nkaba nkiyikunda ngiye kubikora! Urumva narayikundaga cyane!”
Nana yadutangarije uko afata Tattoo anahamya ko ayikunda
Tumubajije niba aho bigeze ubu yari bwicuze kuba hari amagambo amwanditseho ku mubiri dore ko afite ebyiri mu gatuza no ku kiganza yasubije ko bitaramubaho kubera amagambo yiyanditseho kuri we yumva adateze no kuzigera abyicuza. Ayo magambo yiyanditseho ndetse n’uko abifata byimbitse, murabisanga mukiganiro twagiranye na Nana.


text:
- Iriburiro
Buri mwaka mu Rwanda, hizihizwa Icyumweru cy’Ubumwe n’Ubwiyunge. Ni igitekerezo cyatanzwe n’Abanyarwanda mu gihe bagishwaga inama hategurwa Politiki y’Igihugu y’Ubumwe n’Ubwiyunge yemejwe mu 2007. Iki gitekerezo cyarashyigikiwe gishyirwa muri Politiki y’Igihugu y’Ubumwe n’Ubwiyunge nk’imwe mu ngamba zo guteza imbere ubumwe n’ubwiyunge.
Kwizihiza Icyumweru cy’Ubumwe n’Ubwiyunge byatangiye mu mwaka wa 2008. Kuva cyatangira kwizihizwa, Icyumweru cy’Ubumwe n’Ubwiyunge cyatanze umwanya mwiza wo gusuzuma intambwe igenda iterwa mu nzira y’ubumwe n’ubwiyunge by’Abanyarwanda.
Guhera mu mwaka wa 2016, hemejwe ko Icyumweru ngarukamwaka cy’Ubumwe n’Ubwiyunge kizajya kizihizwa ku matariki amwe adahinduka buri mwaka, kuva ku itariki ya 1 kugeza ku ya 7 Ukwakira. Biteganyijwe ko kizajya gitangira tariki ya 1 Ukwakira buri mwaka, nk’itariki izwi mu mateka y’u Rwanda y’itangira ry’urugamba rwo kubohora u Rwanda, gusubiza agaciro ubunyarwanda n’urugendo rwo gusana ubumwe bw’Abanyarwanda.
- IMPAMVU YO KWIZIHIZA ICYUMWERU CY’UBUMWE N’UBWIYUNGE
Icyumweru cy’Ubumwe n’Ubwiyunge ni igihe cyiza cyo kwishimira ibimaze kugerwaho, gufata ingamba no kongera kwibutsa buri Munyarwanda uruhare rwe mu gushimangira, gusigasira ibimaze kugerwaho no kurushaho kubiteza imbere. Icyumweru cy’Ubumwe n’Ubwiyunge kandi giha abafatanyabikorwa mu nzira y’ubumwe n’ubwiyunge urubuga rwo kugaragaza ibikorwa byabo no gukangurira umuryango nyarwanda ko ubumwe n’ubwiyunge ari inshingano ya bose.
By’umwihariko muri uyu mwaka, turizihiza Icyumweru cy’Ubumwe n’Ubwiyunge nyuma ya gahunda y’imyaka irindwi ya Guverinoma, aho kuzamura igipimo cy’ubumwe n’ubwiyunge yari imwe mu ntego z’ibanze .
Ni mu gihe kandi Abanyarwanda bamaze kugaragaza uguhitamo kwabo bitorera Perezida wa Repubulika Nyakubahwa Paul KAGAME wagize uruhare rw’indashyikirwa mu kwimakaza ubumwe n’ubwiyunge mu Banyarwanda; uguhitamo kw’Abanyarwanda ni ikimenyetso cy’ubushake bwo gukomeza kubakira u Rwanda ku musingi w’ubumwe n’ubwiyunge.
III. Insanganyamatsiko y’Icyumweru cy’Ubumwe n’Ubwiyunge cy’umwaka wa 2017: ‘’UBUMWE N’ UBWIYUNGE NI UMUSINGI W’ITERAMBERE RIRAMBYE’’
Mu gihe Abanyarwanda twishimira intambwe imaze guterwa mu bumwe n’ubwiyunge no mu iterambere ry’igihugu cyacu, hirya no hino ku isi, bimwe mu bihugu bigenda bisenyuka, ababituye bagasubiranamo bakanasenya iterambere bakoreye imyaka myinshi. Ibi bihamagarira abatuye isi kuzirikana cyane ko iterambere rirambye ryubakira ku mibanire myiza y’abayituye .
Mu buryo bw’umwihariko dushingiye ku mateka mabi igihugu cyacu cyanyuzemo,aho abasaga miliyoni bahitanywe na Jenoside yakorewe Abatutsi mu 1994, igihugu kigasenyuka mu nzego zose, Abanyarwanda twasigaranye isomo rikomeye ryo guha agaciro ubumwe n’ubwiyunge no kubigira umusingi w’ibikorwa byose cyane cyane iterambere rirambye .
Mu rugendo rwo gusana igihugu, ibikorwa byo kugarura umutekano mu gihugu ni byo byabimburiye ibindi biza bikurikiwe no kubaka inzego no gusana igihugu,uyu munsi u Rwanda rukaba rukataje mu bikorwa by’iterambere bitangarirwa na bose.
Ibi byose byashobotse kubera umwanya ukomeye wahawe ubumwe n’ubwiyunge. Niyo mpamvu Insanganyamatsiko y’uyu mwaka, ‘’Ubumwe n’ubwiyunge ni umusingi w’iterambere rirambye’’, yongera kwibutsa uruhare rukomeye ubumwe n’ubwiyunge bifite mu kugera ku iterambere rirambye no kurisigasira.
- IBIKORWA BIZARANGA ICYUMWERU CY’UBUMWE N’UBWIYUNGE
- Kuganira ku Cyumweru cy’Ubumwe n’Ubwiyungemu muganda usoza ukwezi kwa cyenda ( Nzeri 2017 ) uteganijwe ku wa Gatandatu tariki ya 30/9/2017
- Imiryango ishingiye ku idini yasabwe gutegura amasengesho n’inyigisho byihariye bijyanye n’Icyumweru cy’Ubumwe n’Ubwiyunge bizakorwa mu misa n’amateraniro yo ku Cyumweru itariki ya 1 Ukwakira 2017 mu gihugu hose, mu gihe Itorero ry’Abadiventisiti b’Umunsi wa Karindwi bo bazabikora ku isabato ya yo ku itariki ya 7 Ukwakira 2017 naho Isilamu ikabikora mu isengesho rikuru ryoku wa Gatanu tarikiya 6 Ukwakira 2017.
Mu mashuri abanza, ay’isumbuye,ay’imyuga n’ay’ubumenyi ngiro Icyumweru cy’Ubumwe n’Ubwiyunge kizizihizwa mu gitaramo cy’ubumwe n’ubwiyunge kizategurwa ku rwego rwa buri shuri,ubuyobozi bwa buri kigo cy’amashuri buzashishikariza abanyeshuri gutegura ibihangano bitandukanye byimakaza ubumwe n’ubwiyunge; abahize abandi bakagenerwa ibihembo n’ubuyobozi bw’ishuri;
Kurwego rw’Akagari abaturage bazaganira ku ntambwe bagezeho mu bumwe n’ubwiyunge bisuzuma bafata ingamba zo kubikomeza bikazabera mu nama y’Inteko y’Abaturage y’Akagari mu cyumweru cyo ku wa
1-7/10/2017.
Hazatoranywa Abarinzi b’Igihango ku rwego rw’Akagari no gusuzuma ko abatoranijwe mu bihe bishize bagifite imyitwarire itajorwa.
Inteko z’abaturage zizatoranya Abarinzi b’Igihango ku rwego rw’Akagari bazamurikwa ku munsi w’intwari tariki ya 01 Gashyantare 2018. Hazasuzumwa kandi abasanzwe ari Abarinzi b’Igihango harebwe niba bakirangwa n’indangagaciro zikwiye kuranga Abarinzi b’Igihango;
Ku rwego rw’Akarere hazategurwa inama ihuza abafatanyabikorwa mu bumwe n’ubwiyunge hanatangazwe uko Imirenge igize Akarere yarushanijwe mu bikorwa biteza imbere ubumwe n’ubwiyunge mu mwaka w’ibikorwa 2016/2017.
- Ingingo z’ingenzi zizibandwaho mu biganiro byo gusuzuma intambwe
imaze guterwa mu bumwe n’ubwiyunge
Nk’uko biri mu ntego nyamukuru z’Icyumweru cy’Ubumwe n’Ubwiyunge, ningombwa kwishimira ibyo Abanyarwanda bamaze kugeraho mu bumwe n’ubwiyunge, bagasuzuma intambwe bamaze gutera n’icyerekezo bafite. Ni muri urwo rwego ibiganiro byo mu Cyumweru cy’Ubumwe n’Ubwiyunge bizibanda ku ngingo zikurikira :
- Ibyo abaturage bishimira byagezweho mu bumwe n’ubwiyunge ahobatuye ;
- Inzitizi zikigaragara aho batuye no mu gace baherereyemo;
- Ibyo biyemeje gukora cyangwa inama zitangwa ku bikwiye kunozwa
cyangwa gukorwa n’inzego bireba;
- Ibikorwa by’umwihariko (by’indashyikirwa) byaratirwa abandi
bigaragara aho batuye;
Buri Munyarwanda wese arasabwa kwimakaza no guha agaciro ubumwe n’ubwiyunge mu mikorere n’imigenzereze ye ya buri munsi kugirangoiterambere tugeraho rirambe bityo tuzarage abadukomokaho Igihugu cyunze ubumwe kandi giteye imbere.
Mugire amahoro, ubumwe n’ubwiyunge.


text:
Mu magambo dusanga muri bibiliya, i gitabo cy’amateka yacu Abisirayeli, hagaragara mo abami b’inkubaganyi bagiye bahangara kugandira Imana, na yo ikabareka bakagirango ntibaho. Iyo bamaraga gushyekerwa, yabakubitishaga inkuba itagira amazi. Ibyabo nabo bikaba bibaye amateka mabi!
Reka mvuge kuri Farawo umwami wa Egiputa. Nyuma y’ibimenyetso n’ibitangaza 10, Mose yakoreye imbere ye amubwira ati rekura ubwoko bw’Imana bugende bujye aho Imana ishaka ko buba, Farao yarinangiye, nyuma aza kwemezwa nuko imfura z’abantu n’izamatungo byose byo muri Egiputa bipfiriye ijoro rimwe.
Farawo yaratinye yemera kurekura ubwo bwoko buragenda, ariko bumaze kugenda, yarongeye yiyungura ubwenge bubi bwo kubakurikirana ngo abagarure. Koko ngo ku kigoryi, Imana yiyerekana nk’igoramye! Yohereje ingabo zirabakurikira, zibasanga ku Nyanja itukura. Mose yarambuye inkoni ye hejuru y’inyanja amazi aratandukana, ubwoko burambuka. Ingabo za Farawo zihageze zibona inzira ni nyabagendwa, nazo ziroha mo zikurikira Abisirayeli. Ntibyazihiriye kuko Imana yazirimburiye muri iyo Nyanja zose, Abisirayeli bo barambuka.
Kagame rero ibintu byose biberaho kutwigisha n’ingero z’amateka y’ibyabaye cyera ntabwo ziba zitandukanye n’ibikorwa ubu. Kuko Imana yahozeho kdi uko yari iri cyera n’uyu munsi ni ko Iri. Kubwa Farawo hari ho Mose, ku bwa Kagame hari ho Jyewe (ariko jye ntimwizere ko nzapfira mu butayu). Wowe ntibyari bikwiriye kuruhanya kugira ngo wumvire itegeko ry’Imana, kuko hari ingero nyinshi zanditswe z’abami babi nkawe bakubanjirije ukwiriye kwigira ho, mbere y’uko wita mu biti!
Mu minsi ishize narakubwiye nti rekura Rwema Gendarme, umutware mu banyamulenge atahe asange abana be. Waramurekuye koko, ariko ntaragera iwe i Kampala. Ikibazo ufite ni ikihe? Rwema agomba koherezwa vuba, ni itegeko ry’Imana Ishoborabyose, si ukukwinginga. Kandi ukamwohereza umuhaye n’indishyi z’igihe wa mutesheje cyose, akagaruka mu bana be atipfumbase. Erega na Farawo yarekuye buriya bwoko bujyanye ubutunzi butabarika bw’Abanyegiputa, ari na bwo bwafashije mu rugendo rwabo! Wowe wimera nka Farawo, ntugategereze kunyagwa, wowe mupfunyikire umusezerere amahoro kdi bwangu utarabona ishyano!
Ese Kagame we, aho ntiwibwira ko gutegeka u Rwanda, abanyarwanda bose bakaba munsi y’ibirenge byawe, bivuga ko utegeka n’ibibera mu kirere aho unyura ujya kuzenguruka mu bihugu by’amahanga? Uzi umubare w’ingabo z’ijuru zikubererekera ukavogagira ikirere uko wishakiye, amajya n’amaza? Uhera he ugandira itegeko ry’Imana? Ese iyo usinziriye uba ugitegeka ibintu, udakangutse wa wafunga nde, wakwica nde? Hategeka Imana sha!!! Imana igira inzira igihumbi.
Ntukabone kunaniza abantu bikorohera ngo ushake no kunaniza Imana. Nanjye kandi ntukandushye nsigaye ngira ukwihangana gucye nka ya mazi ya Shilowa atemba buhoro, wakwiyobagiza akakugera mw’ijosi! Kandi niba utinya ko hari abazaguseka humura ni jyewe wakagusetse, kandi na none, isezerano nagiranye namwe ni ukubaseka mwagize ibyago, ndetse n’ubusanzwe nsanzwe ngusuzugura.
Ohereza uwo mwega mwene wanyu atahe iwe, ureke kuba ikiburaburyo kitamenya na bene wabo! Koko njye nkurusha kumenya iby’Abega? Muhambirire impamba atahe gitware, rubanda ntiruzavuge ngo umwami yari yaranyazwe n’imbwa y’umwega!
H.T. Sankara


text:
Gakenke: Abantu basaga 2.200 bize gusoma no kwandika bahawe impamyabumenyi
Musenyeri wa Diyoseze ya Ruhengeri ashyikiriza uwize gusoma no kwandika impamabumenyi.
Kuri uyu wa Gatatu tariki ya 15/05/2013, abantu bakuru basaga gato 2.200 bo mu Karere ka Gakenke bize gusoma, kwandika no kubara bakabimenya bashyikirijwe impamyabumenyi (certificates).
Umuyobozi w’Akarere ka Gakenke Nzamwita Deo, avuga ko ibihumbi 18 by’abatuye akarere mu mwaka wa 2011 ni ukuvuga 13% batari bazi gusoma, kwandika no kubara none hasigaye abasaga gato ibihumbi 5.
Ngo akarere gafite umuhigo w’uko abaturage bose bazaba bazi gusoma no kwandika mu mwaka utaha. Agira ati: “13% by’abaturage batazi gusoma no kwandika ni benshi cyane. Iyo twigereranyije n’utundi turere ntituri hasi cyane tuzahagarara ari uko tugeze ku 100% by’abaturage bose.â€
Abize gusoma no kwandika basabwe guhora biyibutsa, basoma ibintu bitandukanye nka bibiliya, ibinyamakuru n’ ibitabo ku bashobora kubibona kuko badasoma ngo bashobora kwibagirwa ibyo bize.
Umuyobozi w’Akarere yashimiye abayobozi b’amatorero n’ abakorerabushake bagize uruhare mu kwigisha abo bantu bose kuko batanze ibyumba byo kwigiramo mu nsengero, mu mashuri no mu biro by’utugari bigishwa n’abakorerabushake.
Nyiricyubahiro Musenyeri wa Diyoseze ya Ruhengeri, Hororimana Vincent witabiriye uyu muhango ahagarariye Umuryango wa Bibiliya mu Rwanda asanga hari imbaraga zashyizwe mu kurwanya ubukene n’ubujiji, aboneraho gusaba abaturage kuzishyigira.
Ati: “ Bajye baha abakira, abakiza amaboko yombi kuko izi gahunda iyo zisanze mudafite umutima wakira byose byaba impfabusa, ingufu zose zakoreshwa zaba impfabusa zidahuye n’uko mwakira izo gahunda.â€
Umuryango wa Bibiliya watanze bibiliya 190 mu karere kose. Aha, Musenyeri yibukije abantu bose by’umwihariko abazihawe ko roho nzima ituma mubiri muzima maze abasaba no gusoma ijambo ry’Imana rikaba ari ryo ribayobora muri byose.
Umwana wiga mu mashuri abanza ashyikirizwa itara rikoresha imirasire y’izuba.
Bamwe mu barangije kwiga gusoma no kwandika badutangarije ko imyaka idashobora kuba imbogamizi ku muntu ushaka kwiga.
Mukahirwa Philomene w’imyaka 36 aravuga at: “ iyo ubishyizemo (kwiga) umwete urafata kuko nta kinanira Imana, ubisaba Imana ikabigushoboza.â€
Undi witwa Girukubonye Daniel ufite imyaka 70 ati: “ kwiga si iby’abana gusa, iyo ubishyizeho umwete urabimenya… Ubu nsoma bibiliya n’ibitabo batwigishirijemo nta kibazo.â€
Muri ibyo birori, Umushinga wa World Vision watanze amatara akoresha imirasire iva ku zuba arenga ibihumbi 7 azafasha abana biga gusubiramo amasomo nijoro nta kibazo bityo bige neza.


text:
Path
- Weekend
- Culture & Art
Isanamitima
-
Udafashe ingamba nshya zo kubaho byarangira wiyahuye
Kwiyahura ni igikorwa gihera mu mutima, aho umuntu agira igihe kinini cyo kwitekerezaho, yibaza impamvu ameze uko atifuza, agashaka igisubizo ntakibone,...
-
Ubuhamya bw’umusore wabaye umutinganyi igihe kirekire
Nitwa Yosuwa, igihe ababyeyi banjye batandukanaga nari mfite imyaka 10.Ninjye mwana bari bafite, ubuzima bwari bwiza kuko nari mbanye neza na data na mama,...
-
Ibiyobyabwenge byari nk’imana yanjye ariko Imana yarabinkijije
Nitwa Willie, nakuriye mu mugi muto wa Neelyville, muri Leta ya Missouri nanywaga ibiyobyabwenge byiganjemo cocaine, nanywaga byinshi byari gutuma mbura...
-
Imana yankijije ipfunwe ryo kubyarwa n’ababyeyi bafungiye Jenoside yakorewe abatutsi 1994
MIZERO Iréné ni umwana wa kabiri mu bana batandatu, ni umunyarwanda wavutse kuwa 25/11/1985 mu gihugu cy’u Rwanda, mu Ntara y’Iburengerazuba, Akarere ka...
-
N’ubwo kubabarira ari ukubabara kabiri, ariko bikore nk’ubutwari ntuzicuza ku Mana.
Mu kinyarwanda kubabarira ni igikorwa umuntu akora atari ku bwe ahubwo agikorera undi. Ni ukiuvuga ngo reka kubabara njyewe mbabare mu mwanya wawe. Hanyuma...
-
Ubuhamya: Nubwo nari umukobwa, nangaga igitsina-gore urunuka
Navukiye mu Budage, ababyeyi banjye bimukira i Montreux mu Busuwisi ubwo nari mfite imyaka 13. Imyaka ibiri yakurikiyeho, twese nta n’umwe ubyiteze, Mama...
-
Ndashima Imana yandokoye muri Jenoside - Umugiraneza
Ndifuza kubagezaho mu ncamake uko narokotse Jenocide yakorewe Abatutsi. Mu w’1994 ubwo Jenocide yakorwaga ku mugaragaro nari mfite imyaka 18, ndi umukobwa...
-
Nyuma yo kurokoka jenoside, Diane Uwase yiciwe abana batatu bahawe uburozi (Igice cya 1)
Muri iyi nkuru turabagezah ubuhamya bwa Diane Uwase yivugira mu magambo ye bwiye uko yarokotse jenoside muri Mata 1994, hanyuma y’aho nabwo akicirwa abana...
-
Kwibuka, kubabara no kurira si icyaha nk’uko bamwe babitekereza
Mu makoraniro y’abantu bamwe na bamwe hari aho usanga bigisha ndetse bagafata umuntu wugarijwe n’umubabaro, uwibuka ibibi byamubayeho cyangwa se urizwa nabyo...


text:
RSB: Inkunga zizajya zitangwa hashingiwe ku mabwiriza y’ubuziranenge
Yanditswe na MUGISHA BENIGNE
Umuyobozi Mukuru w’Ikigo k’igihugu gitsura ubuziranenge (RSB) Murenzi Raymond, atangaza ko u Rwanda ruteye intambwe yo kugira amabwiriza y’ubuziranenge arebana n’uburyo bwo guterana inkunga, zikazajya zitangwa hashingiwe ku mabwiriza y’ubuziranenge yakozwe ku rwego rw’Afurika, agashyirwaho umukono n’u Rwanda.
Ishuri nyafurika rya siyansi (AAS = The African Academy of Sciences ) ari na ryo ryakoze aya mabwiriza y’ubuziranenge ryasinyanye amasezerano y’ubufatanye n’Ikigo k’igihugu gitsura ubuziranenge (RSB), ibigo byombi bikazafatanya kumenyekanisha aya mabwiriza no kuyashyira mu bikorwa.
Umuyobozi w’Ikigo k’igihugu gitsura ubuziranenge (RSB) Murenzi Raymond, vuga ko aya mabwiriza yakozwe n’Ishuri nyafurika rya Siyansi ku bufatanye n’Ikigo cy’Afrika gitsura ubuziranenge, naho u Rwanda rwakoze aba ari rwo rushingwa ibijyanye n’ubunyamabanga bw’aya mabwiriza.
Murenzi avuga ko bishimiye gusinyana amasezerano na AAS kuko kuyagira ari intambwe ikomeye ku Rwanda, akazafasha mu bijyanye n’inkunga ziterwa mu buryo bunyuranye, bikaba byakorwaga nta mabwiriza yisunzwe.
Ati: “Twishimiye gusinyana amasezerano na AAS kuko bizadufasha gukomeza guhugura Abanyarwanda mu rwego rwo kuyashyira mu bikorwa, ndetse iyi ni intambwe duteye, kandi aya mabwiriza azafasha ibigo by’imari, ibigo mpuzamahanga n’ibigo binyuranye gutera inkunga amakoperative.”
Ubusanzwe hari ikibazo cyo guterana inkunga hagati y’ibigo bya Leta, iby’igenga ndetse n’ibigo mpuzamahanga, aho buri kigo kishyiriragaho amabwiriza ngenderwaho.
Ati: “Aya mabwiriza y’ubuziranenge aje gufasha gushyira mu bikorwa impinduka nziza mu rwego rw’imari no kwirinda ruswa yabasha kuvukamo.
Yongeraho ko hari hasanweho igihombo ariko kitajyanye n’amafaranga, ahubwo gishingiye ku buryo byakoraga butanyuze mu mucyo kuko hari ubwo gutera inkunga byajyaga bigaragaramo ruswa n’ihindagurika ry’amabwiriza ajyanye no kuyitanga.
Ati: “Hari ubwo ikigo cyasabaga inkunga uyu mwaka, cyakongera mu myaka itaha kigasanga amabwiriza abigenga yarahindutse, amabwiriza y’ubuziranenge rero agiyeho azafasha kugira amabwiriza amwe mu bigo byose no mu bihugu by’Afurika ashyingirwaho mu guterana inkunga.
Murenzi avuga ko ibi byose bizakorwa mu buryo bw’ikoranabuhanga kugira ngo hirindwe ruswa n’izindi nzira zitari nziza bamwe banyuramo mu kubigeraho.
Ati “Ubusanzwe igihombo cyarimo ni uko gusaba iyo nkunga byabaga bigoranye kuko wasangaga inzira n’amabwiriza byanyuzwagamo ahora ahindagurika. Ubu buryo twahisemo gukoresha buzaba ari uburyo buboneye butarimo amarangamutima na ruswa, ahubwo bunyuze mu mucyo.”
Nelson Torto, Umuyobozi mukuru wa AAS ifite ikicaro mu gihugu cya Kenya, avuga ko u Rwanda ari umunyamuryango w’Ishuri nyafurika rya siyansi, kikaba igihugu cyagize uruhare rukomeye mu gushyiraho amabwiriza y’ubuziranenge ku bijyanye n’inkunga.
Avuga ko mbere umurongo wo gutanga inkunga wagaragaragamo icyuho kuko bitakorwaga mu mucyo no mu bwisanzure, ariko kuri ubu bikaba bigiye guhinduka bikaba byiza kurushaho.
Ati “Turizera ko RSB izakora ubuvugizi aya mabwiriza akabasha kumenyekana.”
Ishuri nyafurika rya Siyansi (AAS) ntirishingiye kuri politiki kandi ntishingiye ku nyungu, ikerekezo cyayo ni uguhindura ubuzima bw’umugabane w’Afrika binyuze muri Siyansi.
TANGA IGITEKEREZO
Leave a Reply
Be the First to Comment!


text:
Nta cyiza nko gusiga inkuru nziza imusozi
Iyi nteruro yagiye igarukwaho n’abafashe ijambo mu birori byo kwizihiza umunsi w’intwari, Akarere ka Huye kijihirije kuri sitade Kamena iherereye mu mudugudu wa Kabutare, Akagari ka Butare, umurenge wa Ngoma.
Bizimana Jean Baptiste, perezida w’inama njyanama y’umurenge wa Ngoma, yagize ati « mu Murenge wa Ngoma dushyigikiye ubutwari. Twemeza ko nta cyiza nko gusiga inkuru nziza imusozi kandi ko nta kibi nko gusiga inkuru mbi imusozi. N’ubwo hari igihe ubugwari bwahawe intebe hano mu Rwanda, turishimira ko ubu twimirije imbere ubutwari. »
Mu guharanira ubutwari, uyu Murenge wa Ngoma ngo wirindira umutekano, abawutuye bafashe gahunda yo kwihaza mu biribwa no kwisindagiza. Ndetse no kuba hari abantu bakeya bataritabira kujya mu bwisungane mu kwivuza, byatumye uyu muyobozi asaba abari bitabiriye ibirori kuzagira uruhare mu gufasha ab’abakene cyane byananiye. Kuzafasha aba bakene na cyo ni igkorwa cy’ubutwari.
Kayiranga Muzuka Eugene, umuyobozi w’Akarere ka Huye, na we yunze mu rya Bizimana, maze abwira abari mu birori byo kwizihiza umunsi w’intwari ati « Buri wese atekereze ku butwari bwaranze abakurambere, atekereze ku ntwari zashyizwe mu byiciro bitandukanye by’intwari, maze yibaze ati ‘ese njyewe mbarizwa he? Igihe nzaba ntakiri kuri iyi si, nzaba ndi mu kihe cyiciro? ‘ »
Yunzemo agira ati « Buri wese yisuzume arebe icyo ari kumara, arebe icyo ari gukora, umurage ari gusigira abana, urubyiruko, kugira ngo u Rwanda rukomeze rugwize intwari. »
Uyu muyobozi w’Akarere ka Huye kandi yashishikarije urubyiruko gutangira ibikorwa by’ubutwari uko bangana ubungubu, badategereje kuzasaza, kuko ubutwari budasaba imyaka myinshi.
Yagize ati « bimwe mu biranga intwari ni ubunyangamugayo, ubupfura, gukora, kujya inama, gukorera ku ntego. Bisaba ko ubitangira kare, ukiri mutoya, ukiri umusore, wamara no kubyara ukabitoza n’abawe, abo muturanye, abo mukorana, …. »
Urubyiruko rwiganjemo urwiga mu mashuri yisumbuye rwari rwaje kwizihiza umunsi w’intwari, na rwo rwiyemeje gutangira ibikorwa by’ubutwari hakiri kare.
Ihumure Muganga Delphine wiga mu mwaka wa gatanu mu rwunge rw’amashuri rw’indatwa n’inkesha ati « ibikorwa by’ubutwari nsabwa kuri ubu ni ukwiga cyane kuko ari byo bidutegurira ejo hazaza, nkagaragaza ikinyabupfura, ubumwe na bagenzi banjye, nkanabakangurira kwiyubaha no gukunda igihugu. »
Sugira Rodrigue wiga kuri Groupe Scolaire Gatagara mu mwaka wa gatandatu na we ati « nzakomeza kwiga ngire aho ngera. Mu gihe nzaba nkiriho, sinzatuma jenoside yongera kubaho mu Rwanda. Ubwicanyi buri mu bidindiza ubukungu bw’igihugu. »
Nta gushidikanya ko ibikorwa byiza uru rubyiruko rwimirije imbere, nirubigeraho, bizatuma rusiga inkuru nziza imusozi.


text:
Uhagarariye urwego rw’Inkeragutabara mu karere ka Kicukiro Maj. Karasira Eugene yatanze ubutumwa bukangurira abagize Irondo ry’umwuga mu murenge wa Gatenga basoje amahugurwa gusobanukirwa n’inshingano bafite, abashishikariza kumenya umubare w’abo barinze kugira ngo bafatanyije n’izindi nzego zibakuriye babashe kubacungira umutekano.
Ibyo byagarutsweho mu gikorwa cyo gusoza amahugurwa y’ukwezi kumwe y’abagize irondo ry’umwuga bo mu murenge wa Gatenga mu karere ka Kicukiro 165 kuri uyu wa 13 Nzeri 2018.
Maj. Karasira agira ati: “Iyo urinda umuntu, uko umukurikirana ninako nawe agukurikirana, ntiwarinda umuntu utazi bityo murahamagarirwa kumenya abo murinze, mumenye kwa kanaka, abahatuye, uko babaho nibwo muzamenya amakuru yabo murinze”.
Maj. Asaba urwo rwego gutangira amakuru ku gihe kugira ngo agere ku nzego zibakuriye zibafashe mu kurinda ibyaha kuko amakuru atangirira aho baba bari ubwabo kandi ahari ibibazo baba bahazi neza ariko bakaba batarashobora kwitandukanya nabyo.
Agira ati: “abanywa urumugi n’abarucuruza muba mubazi, ndabasaba kuba inyangamugayo, kuba abanyakuri kugira ngo murinde umutekano kandi mukarangwa n’indangagaciro bityo abaturage bandi bakabareberaho. Mwitandukanye n’ababashukisha ruswa ngo mubakingire ikibaba mu byaha bakoze”.
Ushinzwe irondo ry’umwuga mu murenge wa Gatenga Mutanguha J Claude atangaza ko abanyerondo bahuguwe ku masomo 15 ku bintu bitandukanye birimo amasomo ajyanye n’ubuzima, gukumira ibyaha, ikinyabupfura, imikoranire n’inzego, gucunga umutekano n’ubwizigamire. Agashimangira ko buri kwezi abanyerondo b’umwuga bazajya bahugurwa ku isomo runaka rigamije kubongera ubumenyi.
Umuyobozi w’umwe mu midugudu igize Gatenga unahagarariye bagenzi be ari nabo bashinzwe irondo bya hafi Murangira Fazili yatangaje ko abaturage bamaze kugirira ikizere urwo rwego kubera umusaruro rubagaragariza kandi aboneraho gushima abaturage kubera bahemba abanyerondo b’umwuga bakanabashakira imyambaro.
Umuyobozi ushinzwe ishami ry’igenamigambi muri sosiyete y’ubwishingizi Radiant Gakuru James, avuga ko nk’umufatanyabikorwa w’akarere ka Kicukiro mu by’umutekano bagaragaje uruhare rwa Radiant mu kubahiriza no gushyira mu bikorwa irindo ry’umwuga mu murenge wa Gatenga basinyana amasezerano y’umwaka umwe mu bwishingizi ku banyerondo.
Gakuru avuga ko batanze ubwishingizi bw’impanuka kuri abo banyerondo 172 mu gihe bari mu nzira bajya ku kazi, bari mu kazi n’igihe bari mu nzira bakavamo kandi bakaba bafite gahunda yo kuyagurira mu yindi mirenge igize kicukiro.
Umunyamabanga Nshingwabikorwa w’umurenge wa Gatenga muri Kicukiro Manevure Emmanuel ashimira ubuyobozi bw’igihugu bwabashyiriyeho urwego rw’Irondo ry’umwuga n’uruhare rwaryo mu kunganira izindi nzego zisanzwe zihari mu kubungabunga umutekano w’igihugu.


text:
Umunsi umwe Habyarimana Yozefu Gitera yarazindutse ajya kureba umwami Rudahigwa, maze aramubwira ati “Rudahigwa we, ubundi wabaye umwami w’Abatutsi nanjye nkaba umwami w’Abahutu?†Maze umwami Rudahigwa aramubaza ati “Gitera we, ibyo usabye wabanje kubitekerezaho?†Gitera ati: “nabanje kubitekereza†. Maze Umwami aramusubiza ati “Gitera we ubwo wabanje kubitekerezaho? Mpa umwanya nanjye mbanze mbitekerezeho nzaguha igisubizo vuba†.
Maze Gitera aragenda, Rudahigwa akoranya inama y’Abiru ababwira icyo Gitera ya musabye. Abiru baramubwira bati “Nta muntu usaba ibimeze bityo umwami, ahubwo Gitera tumwice.†Rudahigwa warebaga kure kuko yari azi aho ibyo Gitera asabye abikomora; yari azi ko ikibiri inyuma ari gahunda z’abazungu. Yarebye Abiru, maze arababwira ati “Aho kwica Gitera wakwica ikibimutera.†Kuva ubwo imvugo iba gikwira, ishinga imizi muri rubanda, babona umuntu ashatse gukemura ikibazo atagihereye mu mizi bakamubwira bati “Aho kwica Gitera wakwica ikibimutera†cyangwa bati “ Wikwica Gitera ahubwo ica ikibimutera.â€
Ibi birashoboka kuko Abatazi kwa Gitera ni i Save hitwa Kinteko hepfo y’amashuri n’urusengero rwa adepr.Kujyayo uvuye Kuri Hotel Faucon hari inzira2.ushatse waca mu Rwabuye ukambuka kuri Kiliziya Gatolika ukamanuka werekeza Gisagara district hq cg ugaca ku Kabutare hariya bita kwa Bihira, ukagera mu gishanga cya Rwasave, ugafata agahanda k’ibumoso, ugenda nka 1km ukaba urahageze.
Yaciye I save arakomeza ajya kubanza kugisha inama murumuna we ndahindurwa kuri hotel faucon @manzi.
Manzi Sukuvugako Umusaza Mpyisi Abeshye Umwami Yabanje Kujya Kuruhukira Muri Faucon And Then He Want To Turn Back At Save
Yewe yewe mbere yogutanga igitekerezo wagombaga kubanza ugasoma inkuru ukayumva.reka gufobya umusaza.
Yayayaaaaaaaaaaaaaaaa, Uyu musaza arabeshye cyane tu! None se ujya i Save anyura kuri Foko atarenze i Save.


text:
UBUTATU BUTAGATIFU . Ihame duhimbaza : « kubaho ni ukubana »!
DUSANGIRIJAMBO 27.05.2018
IMANA TWEMEYE NI BUTATU BUTAGATIFU : « Kubaho ni ukubana ».
Nyuma y’iminsi mikuru ikomeye cyane (temps forts) ya Pasika yashojwe na Pentekosti, dusubiye mu gihe cya liturujiya cyitwa IGIHE GISANZWE. Igihe gisanzwe rero nicyo kirekire cy’umwaka wa liturujiya kandi kikaba kigenewe kuduhamagarira kwicengezamo « amahame » akomeye agenga ubuzima busanzwe mu gutagatifuza imibereho yacu ya buri munsi.
Ayo mahame y’ingenzi niyo tugenda duhishurirwa, buhoro buhoro, mu minsi mikuru y’igihe gisanzwe, nk’uyu w’ « Ubutatu Butagatifu » duhimbaza kuri iki cyumweru.
I.AMASOMO MATAGATIFU Kiliziya gatolika yo ku isi hose izirikana uyu munsi ni aya akurikira :
Isomo rya mbere: Ivugururamategeko : 4,32-34.39-40
Isomo rya kabiri: Abanyaroma : 8,14-17
Ivanjiri: Matayo : 28,16-20
Dore UBUTUMWA bw’aya masomo, muri make :
1.Isomo rya mbere dusanga mu gitabo cy’Ivuguramategeko riratumenyesha ko Uhoraho Imana ariwe wafashe icyemezo(initiative) cyo kwihitiramo abantu bamwe (umuryango/ihanga/peuple élu) , akabigaragariza(révélation) nk’Imana IMWE RUKUMBI kandi ko nta yindi mana ibaho. Abamumenye bahamagarirwa kurushaho kugirana na we « umubano wihariye » ushingiye ku gukurikiza inzira nziza yabashushanyirije(amategeko/amabwiriza ye) : « Uyu munsi rero ubimenye kandi ujye ubizirikana mu mutima wawe :Uhoraho niwe Mana mu ijuru no ku isi, nta yindi ibaho… »(Ivugur, 4, 39).
Ni ukuvuga ko za mana zindi abantu b’icyo gihe bemeraga zitabaho : imana y’inyanja, imana y’intambara, imana y’urukundo n’ukurumbuka, imana y’uburanga,imana ya divayi n’ubusinzi, imana y’ukuzimu n’urupfu ….
2.Ivanjiri ya Matayo iratwereka ukuntu abongabo Uhoraho Imana atoranya akabakundwakaza ku buryo bwihariye (Abigishwa, Umuryango wa Isiraheli) baba bagenewe kuba « ibikoresho bitagatifu » yifashisha kugira ngo akize imbaga nyamwishi (toute l’humanité): « Nuko rero, nimugende mwigishe amahanga yose, mubabatize ku izina ry’Imana Data na Mwana na Roho Mutagatifu, mubatoze gukurikiza ibyo nabategetse byose »(Matayo 28,19-20)
3.Ibaruwa Pahulo Mutagatifu yandikiye Abanyaroma yo iratwibutsa aho abemeye kuba AbaKristu batandukaniye n’abihambira kuri kamere-nyamaswa bakomora kuri Adamu : « Abayoborwa na Roho w’Imana nibo bana b’Imana. Kandi rero ntimwahawe roho y’ubucakara ibasubiza nanone mu bwoba, ahubwo mwahawe roho ibagira abana bishingiwe kibyeyi… ».
Abo kwa Adamu bitwara nk’abaja n’ abagaragu mu gihe AbaKristu biberaho nk’abana b’Imana! Biratandukanye cyane!
II. HIRYA Y’IBIGARAGARA: Adamu na Kristu bataniye he ?
4.Iyo turebye amateka y’ugucungurwa kwacu, dusanga Uhoraho Imana yarigaragarije abantu buhoro buhoro , hagendewe ku bushobozi bwa muntu bwo kumva icyo Uhoraho yashakaga kuduhishurira. Mbese Imana nayo yakoresheje bwa buhanga bwifashishwa mu kurera abana(Pédagogie ) : umwana ntiyigishwa ibintu byose icyarimwe kuko aba atarabikenera kandi akaba atashobora kubifata byose ! Agenda abitozwa buhoro buhoro bitewe n’ikigero agezemo. Imana nayo yihishuriye abantu bayo buhoro buhoro, mu byiciro bibiri by’ingenzi byiswe Isezerano rya Kera n’Isezerano Rishya.
5. » IMANA IMWE RUKUMBI «
Mu bitabo by’Isezerano rya Kera ntaho Imana yitwa Butatu Butagatifu kuko abantu bari bataragera ku rwego rwo guhishurirwa iryo banga. Muri icyo gihe abantu bemeraga imana nyinshi(polythéisme), bakaramya ibigirwamana bihitiyemo.
Mu Isezerano rya Kera icyari kigamijwe mbere nambere ni ukubohora abantu ku kwemera IBIGIRWAMANA (libérer le peuple du polythéisme) bityo Uhoraho Imana akigaragaza kandi akemerwa nk’Imana IMWE RUKUMBI, ikunda abantu bayo, ikabarwanirira, bagatsinda abanzi babo!
Inyurabwenge No 1 : Umuryango wa Isiraheli wagombye gutera intambwe yo kubanza kwemera ko ufite Imana IMWE yawo iwurwanaho, ikanga urunuka indi miryango. N’indi miryango yabanje kwemera Imana yabo bihariye, badasangiye n’abandi. Nyuma byaje guhishurwa ko Abayisiraheli ndetse n’indi miryango bagomba kurenga iyo myumvire, bakamenya ko Imana y’umuryango wabo ariyo Imana ya BOSE, itagira uwo yanga n’uwo irwanya !
Inyurabwenge No 2 : Kuva mu ntangiriro Imana yifuje ko umubano wayo n’abantu wamera nk’uw’umubyeyi n’umwana, aho kuba uw’uwumugaragu na Shabuja ! Ariko ntibyoroheye abantu kwinjira muri uwo mubano mushya. Mu kudusobanurira iryo banga, Pahulo Mutagatifu ahera ku kigereranyo cy’umubano hagati ya Nyirurugo n’umugaragu we ; n’umubano Nyirurugo agirana n’umwana we . Umwana n’umugaragu bombi bumvira Nyirurugo. Aho bitandukaniye ni uko umwana yumvira umubyeyi we amwizeye cyane, kuko azi ko amategeko umubyeyi amuha aba agamije kumugirira neza gusa.
Umugaragu we yumvira kubera gutinya ibihano . Amategeko ahawe na Shebuja ntahwema « kuyakeka amababa » ko ahari yaba agamije kumukandamiza. Nta bundi bugwaneza aba ategereje kuri Shebuja.
Inyurabwenge N0 3: ICYAHA CY’INKOMOKO ni ikihe ? Ni uko umuntu yahereye mu ntangiriro « akeka Uhoraho Imana amababa ». Amategeko y’Imana agamije kumukiza, umugaragu ahora ashakisha uko yayaca iruhande kuko AKEKA ko Uhoraho Imana afite icyiza amukinze, icyiza ashaka kumuhisha, cyangwa umunezero kumuvutsa !
Adamu yitwaye nk’umugaragu imbere ya Shebuja, akeka Imana amababa, arorama.
Yezu Kristu yakomeje kwizera SE, arumvira kugera ku ndunduro, aturonkera umugisha. Niwe dukwiye kwigiraho no kwigana.
6. » IMANA BUTATU »
Mu Isezerano Rishya Yezu Kristu niwe waje kuduhishurira ko iyo Mana imwe rukumbi itabaho cyangwa ngo iture mu bwigunge . Ko ahubwo muri kamere yayo nyakuri ari Imana-Busaabane, Imana-Butatu. Iri banga nta muntu washoboraga kuryihimbira. Ni Yezu ubwe warihishuye:
« Nuko rero, nimugende mwigishe amahanga yose, mubabatize ku izina ry’Imana Data na Mwana na Roho Mutagatifu, mubatoze gukurikiza ibyo nabategetse byose »(Matayo 28,19-20).
Aha niho amazina y’ « Apersona » bagize bwa Butatu Butagatifu avugwa ku buryo bweruye : « Imana Data , Imana Mwana, Imana Roho Mutagatifu ». Kubera ko iyi nyito nshya yakwirakwijwe n’intumwa za Yezu itari imenyerewe n’Abayahudi bemeraga kandi bakaramya Imana imwe RUKUMBI, niyo yakururiye Intumwa ugutotezwa gukaze.
Ikibazo tutabura kwibaza : « Ese ibanga ry’Ubutatu butagatifu ni iyobera ridashobora kumvikana » ? Igisubizo ni OYA. N’ubwo ibanga ry’ « Ubutatu Butagatifu » tutaryumva ngo ubwenge bwacu bwa kimuntu buriheze, hari byinshi twarisobanukirwaho kugira ngo bidufashe kurushaho kujya mbere mu busabaniramana no mu rukundo rwa mugenzi wacu! Niyo mpamvu ryashyizwe ahagaragara ngo turimenye.
Uhoraho Imana mu kwihishurira abantu yagaragariye mu « masura » (« personna », masque) atatu y’ingezi :
(1)Imana YHWH wagaragariye ku musozi wa Sinayi (Tremendum/ le Transcendant) mu nkuba zesa nikibatsi cy’umuriro ;
*Ni we nanone wagaragaye nk’:
(2)Imana- mu- bantu-Emanweli wigaragarije ku buryo buhebuje muri Yezu Kristu wigize umuntu(Fascinans/ le Dieu Immanant), wabayeho muri iyi si, akababazwa cyane, akicwa, agahambwa , akazuka mu bapfuye.
*Ni nawe wiyerekanye nyuma yo kuzuka kwa Kristu nk’:
(3)Imana-Bubasha-Bukwegesha-Urukundo uhuza YAVE (YHWH ) na EMMANWELI ; niwe BARAGA zihindura imitima, agatanga ubuzima bushya; niwe ROHO w’ukuri n’ubutwari , ni we Muhoza n’Umuvugizi (Paraclet) utuye mu mitima y’abemera akabashyira mu nzira y’ukwitagatifuza (=kugengwa n’urukundo).
Indunduro y’umugambi w’Imana wo gukiza isi wuzurijwe mu guhishura ibanga ry’Ubutatu Butagatifu : Imana imwe ikaba na Butatu. Nyuma yaryo nta rindi banga rishya risigaje guhishurwa, ubutumwa.bwose Kiliziya yarabushyikirijwe. Ahasigaye ni aha buri wese mu gushishikarira kubumenya no kubwicengezamo!
III. ISOMO KU BANYARWANDA BO MURI IKI GIHE :
7.Abanyarwanda ntidukeneye umutegztsi witwara nka DATABUJA, dusonzeye umutegetsi utubanira nk’umubyeyi mu bana be.
Benshi mu bategetsi b’u Rwanda muri iki gihe, uhereye ku mukuru cyane muri bo, bahora bivugira ubwabo ko batazi Imana , yewe ko batanayemera, ndetse ngo bayibonye bayirashisha Karachinikov ! Muri make imana basenga ni iyo KARACHNIKOV yabo, kandi ni mu gihe niyo yabahaye ubutegetsi ! Ubwo babyivugira batyo ninde wabavuganira ?
Koko rero kuba bitwara nk’abanyamahanga batazi Imana bigaragazwa n’imbuto mbi nyinshi berera rubanda : irondakoko, iterabwoba, ikinyoma, ubwicanyi, akarengane, gusahura no kwikubira ibyiza by’igihugu, gusenga ibigirwamana….Ni abantu bahisemo kugengwa na KAMERE-NYAMASWA, bagategeka bagamije guhindura abenegihugu bose ABAJA n’ABAGARAGU. Imana ntishobora kwishimira inkunguzi nk’izo.
Benshi muri bo basenga ya mana y’ubwoko, bakumva ubwoko bwabo bw’Abatutsi b’indobanure (muri iki gihe) aribwo bwoko bwatowe, aribwo bugomba kubaho bwonyine naho abenegihugu bo mu bundi bwoko bakaba ari ibicibwa bitagomba kugira uburenganzira na buke mu gihugu.
Bene abo bategetsi nta kindi bashobora kuzanira igihugu uretse umuvumo w’umwiryane . Kuko biyibagiza nkana ihame rikomeye rihatse byinshi ko no muri « kameremana nyirizina » , GUSAABAANA, GUSHYIKIRANA, KUGIRANA UMUBANO mwiza n’abandi ariyo soko y’ubuzima no kuramba, amahoro, ugutunga no gutunganirwa.
Kuyoborwa n’abategetsi batazi Imana ni ukugusha ishyano, rikirirwa ku gasozi, rikaharara! U Rwanda rwararigushije!
Niyo mpamvu abemera Imana b’Abanyarwanda, bazi neza ko batahawe roho w’ubucakara ubasubiza nanone mu bwoba, nitwishakemo bwa butwari na kwa gutinyuka nk’ibyaranze Intumwa za Yezu zahagaze imbere y’abategetsi bishe Yezu zikababwiza ukuri zishize amanga. ABAHAKANYI n’abicanyi badutegeka muri iki gihe nitwe TUBORORA. Igihe kirageze cyo kubabwiza ukuri ko niba banze guhinduka mu mutima ngo batuyobore batwubashye , bakwiye GUHAMBIRA AKARAGO bagasuhuka inzira zikigendwa kuko urubyiruko rugiye guhaguruka rukabatumura!
Abategetsi birengagiza akaga kugarije abaturage bicwa n’inzara n’amavunja, kunywa amazi y’ibirohwa n’ubushomeri bukabije…. bagahitamo kujya gutwerera amamiliyari atagira ingano abaherwe b’Abongereza bikundira umupira w’amaguru….hagamijwe gusa politiki yo kwishongora no kwibonekeza!
Igihe ni iki cyo kubirukana ku ntebe y’ubutegetsi biyicajeho ku kingufu , tukahicaza abategetsi twitoreye, batazadutegekesha Igitugu n’a ITERABWOBA, abategetsi twibonamo kandi tuzisanzuraho nk’uko umwana yisanzura ku mubyeyi we uhora amwifuriza icyiza.
UMWANZURO
8. Abatwa, Abatutsi n’Abahutu ni ubutatu Uhoraho Imana yahaye u Rwanda ho umurage. Bazarubanamo ku neza cyangwa ku nabi, maze abarwanya uwo mugambi mwiza w ‘Imana nibashaka bazimanike bashire !
Nifurije umunsi mwiza w’Ubutatu Butagatifu abanyarwanda bagikomeye ku muco no ku iyobokamana , bakaba bemera ko kubaho ari ukubanira neza Imana na mugenzi wacu, tutarobanuye ubwoko, inkomoko cyangwa ubutunzi.
Uyu munsi mukuru nubabere umwanya wo kwiha akabanga no kwisuburiraho mwebwe ngo ziri mu makimbirane aganisha ku gusenyuka.
Umugisha kuri mwese.
Uwanyu, Padiri Thomas NAHIMANA
Turirimbe Imana:


text:
Burera- Hatangijwe ku mugaragaro ukwezi kw’imiyoborere myiza
tariki ya 06 Mutarama 2012 mu murenge wa Cyanika, mu karere ka Burera nibwo hatangijwe ku mugaragara ukwezi kw’imiyoborere myiza mu rwego rw’akarere.
Nkurunziza David waje ahagarariye guverineri w’intara y’amajyarugu muri uwo muhango yatangaje ko iyi gahunda y’ukwezi kw’imiyoborere myiza leta y’u Rwanda yayishyize ho mu rwego rwo kugira ngo abaturage bakomeze bagire imibereho myiza ndetse n’ubuyobozi bwiza.
Agira ati “ iyi gahunda izatuma tugira imiyoborere itarimo ibibazo, tugire n’abaturage badafite ibibazoâ€. Akomeza avuga ko mu kwezi kw’imiyoborere myiza hateganyijwe ibintu bitandukanye bizatuma abayobozi basabana n’abatugare.
Yanavuze ko hazaba amarushanwa mu mikino, mu ndirimbo, imivugo byose bivuga ku miyoborere myiza. Yongeyeho ko hazaba n’ibiganiro aho abayobozi b’inzego zitandukanye bazaganira n’abaturage mu rwego rwo gukemura bimwe mu bibazo bari bafite.
Uwambajemariya Florence umuyobozi wungurije ushinzwe imibereho myiza y’abaturage mu karere ka Burera yavuze ko ubundi iyo gahunda yari yaratangiye mu karere ubu bikaba byari kuyitangiza kumugaragaro
Uwambajemariya akaba yabwiye abaturage bari bitabiriye uwo muhango ko mu rwego rwo gukomeza kugira imibereho myiza bakwiye guca ukubiri n’ikitwa ibiyobyabwenge kuko aribyo bituma bamwe mu baturage b’ako karere bagira ibibazo bitandukanye. Aho yavuze ko kunywa ibiyobyabwenge bituma abantu bamwe na bamwe bishora mu busambanyi, kuburyo banakwandurira mo SIDA.
Yagize ati “ibiyobyabwenge bizatuma uta ubwenge maze ujye mu busambanyi ntiwibuke no gukoresha agakingirizoâ€. Yakomeje avuga ko bamwe mu bagabo ndetse n’abagore bubatse banywa ibiyobyabwenge ugasanga bishoye mu busambanyi maze bagakuramo SIDA bakayijyana mu muryango wabo maze ubuzi bwabo bugatangira kuba bubi.
Akaba yaboneyeho gusaba abo baturage kwirinda ibiyobyabwenge  kubera ko mu murenge wa Cyanika ndetse n’indi mirenge yo mu karere ka Burera ituriye umupaka ugabanya u Rwanda na Uganda hakunze kugaragara ikiyobyabwenge cya kanyanga.
Kuri uwo munsi kandi abaturage bari bafite ibibazo bitandukanye bahawe umwanya maze barabitanga. Aho bimwe byabonewe ibisubizo hifashishijwe inzego zitandukanye za Leta. Ibitabonewe ibisubizo uwo munsi bikaba byagiye kwigwaho aho bizakemurwa muri uku kwezi kw’imiyoborere myiza.
Ukwezi kw’imiyoborere myiza kwatangiye mu Rwanda hose tariki 13/12/2011, kukazasozwa tariki 30/01/2012.


text:
Rwanda : Rulindourubyirukorwishimiyeuburyoitoreroryabegerejwe.
Kuriuyuwakabiri, tariki28/8/2012 I bitungampundu mu murengewaburegaho mu karerekaRulindo ,hatangijweitorerory’urubyirukorurihagatiy’imyaka 14-35 rutari mumashuri
Abaturagebabuyoganaburegabaribahuriyeahobagaragajeibyishimoby’ukoitoreroribegerejwe.
Mu mbyino no mu midihobishimiyekourubyirukorwaborugiyekwimakazaindangagacirozakirazira,ibyobakazabigenderaho mu kwihutishaiterambererirambye mu karerekarulindo.
Ubuyobozibw’akarerekaRulindoKankwagye Justus mu ijambo rye yasabyeintorezosez’akarerekaRulindoby’umwiharikoabatuyebuyoganaburega,kurebakurebagakorera mu mibareizatumabitezaimberebakava mu bukenekandiintorezikabaindongozi mu gukorerakumibare mu bikorwabyaburimunsi.
Umuyoboziyabahayeingerozifatika,zirimogukorera mu mibarebagashyiraimbaraga mu guhingaibihingwabyatoranijwebishoborakubakura mu bukene ,bitabiragahundayoguhuzaubutaka.


text:
Byagaragajwe kuri uyu wa 15 Mutarama 2018, ubwo hafungurwaga ibyumba by’amashuri bishya 31 n’ubwihereo 36 biherutse kubakwa mu bigo by’amashuri biri mu mirenge itandukanye y’Akarere ka Nyanza.
Umuyobozi w’Akarere ka Nyanza, Erasme Ntazinda, yavuze ko bateganya ko byose bizaba byarangiye muri 2020, ariko uko ubushobozi buzajya buboneka bazajya bahera ahihutirwa mu rwego rwo guteza imbere uburezi.
Yagize ati “Muri rusange ibyumba by’amashuri bikeneye gusimbuzwa bigera kuri 251 hakaba n’ibindi 220 bikeneye gusanwa. Gahunda ni uko bizakorwa mu myaka itatu iri imbere bikaba birangiye ariko byose biraturuka ku bushobozi bw’igihugu kuko ni ku bufayanye bwa REB kuko ni yo idufasha cyane cyane mu bikoresho abaturage na bo bagashyiraho umuganda wabo”.
Bamwe mu baturage bo mu Karere ka Nyanza bavuga ko bishimira ko amashuri ari kuvugururwa kugira ngo abana babo bigire ahantu heza hadateye impungenge, kandi na bo biteguye gukomeza gutanga umuganda wabo muri ibyo bikorwa.
Guverineri w’Intara y’Amajyepfo, Marie Rose Mureshyankwano, yasabye abanyeshuri, ababyeyi n’abarezi gufata neza ibyumba by’amashuri kandi yibutsa ababyeyi ko nta mwana n’umwe ukwiye kuvutswa amahirwe yo kwiga.
Ati “Turashimira ababyeyi uruhare runini bagize kugira ngo aya mashuri tumaze gutaha aboneke, icyo nabasaba ni ukuyafata neza, aya mashuri kugira ngo yubakwe hakoreshwa imbaraga nyinshi; kuyafata neza ni inshingano ya buri wese.”
Muri icyo gikorwa ababyeyi bibukijwe ko itangira ry’amashuri ryegereje bityo ko bagomba gutegura abana babo bakagera ku ishuri ku gihe kandi bakabashakira ibyangombwa byose bikenewe kugira ngo bige neza.


text:
Gisagara: Nta bugizi bwa nabi bukiharangwa kubera gutura ku mudugudu
Abaturage bo mu murenge wa Mukindo mu karerere ka Gisagara bari batuye muri ntuye nabi ubu bakaba baratujwe ku midugudu barishimira ko bafite umutekano kuko bajyaga bibasirwa n’ubujura bwanatumaga More...
Kamonyi: Ababonye inkunga Leta igenera abatishoboye bahamya ko bagize impinduka mu mibereho
Umwe mubagezweho n’inkunga zitangwa na leta Umwe mubagezweho n’inkunga zitangwa na leta Abagenerwabikorwa ba Gahunda ya Gira inka n’aba gahunda y’iterambere ry’umurenge VUP, bo More...
Rulindo: urubyiruko 403 rurangije amashuri yisumbuye rwashoje urugerero.
Mu minsi igera kuri 4, urubyiruko rwo mu karere ka Rulindo rurangije amashuri yisumbuye ,bamaze bahabwa amahurwa  ku bijyanye n’urugerero bakoreraga hirya no hino muri aka karere, rugasozwa ku wa gatatu More...
Gisagara: Gukorera ku mihigo bizamura ingo
Abatuye akarere ka Gisagara baravuga ko gukorera ku muhigo bituma igenamigambi ry’ibyo urugo rwiyemeje kugeraho rigenda neza ,ndetse bakabasha no kwisuzuma ku bitagenda. Bamwe mu baturage bo mu karere ka More...
Gatsibo: intore zirasabwa kwita ku ndangagaciro yo kubahiriza igihe
Umutahira w’Intore mu karere ka Gatsibo Umfuyisoni Bernadette Abatoza b’intore bo mu karere ka Gatsibo, barasabwa kwita ku ndangagaciro yo kubahiriza igihe nk’imwe mu ndangagaciro yatuma igihugu More...
Rwamagana: Abayobozi, abakozi na njyanama biyemeje gukorera hamwe kugira ngo batsinde imihigo
Abitabiriye umwiherero Nyuma y’uko akarere ka Rwamagana kaje ku mwanya wa 29, ubanziriza uwa nyuma mu gihugu, mu mihigo y’umwaka wa 2013-2014, ku wa 15/11/2014, kakoze umwiherero wahuje abayobozi bako, More...
Kamonyi: Umubano w’utugari tubiri twitiranwa watumye kamwe kigira ku kandi
Akagari ka Muganza yo mu murenge wa Runda, n’aka Muganza yo mu murenge wa Karama twombi two mu karere ka Kamonyi dufitanye umubano kuva mu mwaka wa 2013. Abayobozi b’utu tugari  bemeza ko bigiye More...
Gatsibo: Hashojwe itorero ry’abatoza b’intore mu karere
Abatoza b’intore mu karere ka Gatsibo ubwo basozaga itorero tariki 31/7/2014 mu karere ka Gatsibo hashojwe Itorero ry’abatoza b’Intore, rikaba ryari rimaze iminsi itatu muri gahunda yo kubaka More...
Rulindo: abarokotse jenoside yakorewe abatutsi barashima abasirikare bahoze ari aba APR.
Muri iki gihe u Rwanda rukomeje kwibuka jenoside yakorewe abatutsi ku nshuro ya 20, jenoside yakozwe muri  mata 1994, bamwe mu batutsi bayirokotse bakomeje gutanga ubuhamya butandukanye, bagaragaza ubutwari More...
Mutete – Habonetse imibiri y’abantu 3 bazize jenoside yakorewe abatutsi muri Mata 1994
Mu mudugudu wa Gasharu, akagari ka Gaseke, umurenge wa Mutete wo mu karere ka Gicumbi habonetse imibiri y’abatu batatu bazize jenoside yakorewe abatutsi muri Mata 1994. Iyi mibiri yabonywe n’uwitwa More...


text:
Ni ku nshuro ya kane iki giterane kibaye, gusa ni bwo bwa mbere kibereye muri Canada. Muri uyu mwaka wa 2018 cyabereye mu gihugu cya Canada mu mujyi wa Toronto kuva tariki 29 Kamena kugeza tariki 1 Nyakanga 2018. Ahandi kizabera ni muri Leta Zunze Ubumwe za Amerika muri Washington, D.C, kuva tariki 24 Kanama kugeza tariki 26 Kanama 2018.
Basabanye n'Imana binyuze mu kuyiramya
Nk'uko byari biteganyijwe, Rwanda Christian Convention (RCC) yabereye mu mujyi wa Toronto muri Canada ku nshuro ya mbere. Igiterane nk’iki cyari kimenyerewe muri Amerika aho kiba buri mwaka mu myaka itatu ishize. Muri 2015 cyatangiriye muri Chicago; muri 2016 kibera i Dallas, Texas; umwaka ushize 2017 kibera mu mujyi wa Dayton, Ohio; uyu mwaka wa 2018 cyagura imipaka kibera muri Canada. Intego ya RCC ni uguhuza abanyarwanda batuye mu mahanga baba abafite amadini basengeramo kabone niyo baba badasenga, bakaganira ku ngaruka z’ibikomere abanyarwanda batewe n’amateka y’igihugu cyabo ndetse n’ibyo mu miryango bakomokamo.
Iki giterane cyamaze iminsi itatu gihuza abanyarwanda batuye muri Toronto no mu nkengero zayo ndetse n’abavuye mu mijyi itandukanye ya Canada nka Ottawa, Montreal, British Colombia, Winnipeg. Iki giterano cyitabiriwe kandi n’abanyarwanda baturutse muri Leta zitandukanye z’Amerika nka Chicago, Indiana, Washington DC, na Arizona. RCC-Canada yateguwe ku bufatanye bw'amwe mu matorero n’amadini asanzwe akorera muri Canada na High Commission y’u Rwanda muri Canada.
Insanganyamatsiko y’icyo giterane iri muri Yeremiya 33:6 “Ariko rero nzabazanira kumera neza n’agakiza kandi mbakize, ndetse nzabahishurira amahoro n’ukuri bisesekaye” Mu rurimi rw’icyongereza uwo murongo uravuga ngo “Behold, I will bring it health and cure, and I will cure them, and will reveal unto them the abundance of peace and truth”.
Muri iki giterane abahanzi bahimbaje Imana abari bacyitabiriye baranyurwa. Mu baririmbyi baririmbye hari Krystaal Gospel Music yafashije benshi mu ndirimbo zo guhimbaza Imana ndetse n'itsinda ry’abana b’abanyarwanda bakiri bato baturutse mu itorero La Lumiere du Monde rya Montreal. Igiterane cyatangijwe ku mugaragaro na Madamu Shakilla Umutoni, umwe mu bayobozi ba High Commission y’u Rwanda muri Canada.
Madamu Shakilla Umutoni ubwo yatangizaga ku mugaragaro iki giterane
Madamu Shakilla Umutoni yagejeje ijambo ku banyarwanda bari bitabiriye igiterane; atangira agira ati: "Nk'uko ijambo ry’Imana ribivuga ngo aho babiri cyangwa batatu bateraniye Imana iba ihari; nawe yongeraho ati 'aho abanyarwanda bateraniye haba habaye u Rwanda'". Yakomeje abibutsa gahunda ya Leta y’u Rwanda yo kwegera abanyarwanda aho bari hose aho yavuze ko nyuma ya Jenoside yakorewe abatutsi, ubu abanyarwanda bakwishimira ko umunyarwanda yasubiranye agaciro ke akagira ijambo haba mu Rwanda no mu mahanga.
Yashimiye abateguye igiterane asoza agira ati: “Ndashishikariza abayobozi b’amatorero n’amadini gutinyura abanyarwanda kuvuga ukuri ku byabaye mu gihugu cyacu, guteza imbere umuco wo gusaba imbabazi no kubabarira; ibiganiro nk’ibi bigakomeza kugira ngo bikomeze kubaka icyizere n’urukundo mu banyarwanda. Buri muntu nabigiramo uruhare akuzuza inshingano ze ntagushidikanya ko u Rwanda rwacu ruzagera ku ntego rwihaye y'uko mu mwaka 2020 ruzaba rumaze kuva mu bihugu bikennye rugeze mu cyiciro cy’ibifite ubukungu buciriritse”.
Muri icyo giterane kandi hatangiwe ubuhamya bwakoze kuri benshi bwatanzwe na Pastor Jeanne d’Arc Uwanyiligira wari mu rugendo muri Canada akaba aherutse no gusohora igitabo cyitwa “Refined by Fire”. Pastor Jeanne D’Arc yibukije ko ibikomere bihindura umuntu bikamugira mubi kandi ko kubabarira uwaguhemukiye bikomeye kurusha no gusaba imbabazi uwo wahemukiye. Yongeraho ko n'ubwo bikomeye, Uwiteka abasha komora ibikomere.
Pastor Uwanyirigira Jeanne D'Arc umushumba wa Nathan Restoration Outreach Ministries
RCC-Canada yitabiriwe n’abavugabutumwa batandukanye harimo Dr Peter Marshall uyoboye itorero ryitwa Kingdom Worship Centre akaba ari no mu bantu bateye inkunga iki giterane. Mu butumwa bwe bwashimishije abantu yibukije ko Imana ariyo yaremye abantu kimwe ikabakunda kimwe kandi ko n’abantu bagombye gukundana; yasengeye cyane igihugu cy’u Rwanda avuga ko nawe ubwe imbere mu mutima ari umunyarwanda n'ubwo yambaye uruhu rw’umunyecanada.
Dr Peter Marshall uyobora itorero Kingdom Worship Centre
Atanga ubutumwa bwo gukira ibikomere, Dr Peter Marshall yabivuze muri aya magambo y’icyongereza “God knew that although He made the nations...made man; that man would fall, reject God and do things that are not His will. And we’re talking today about healing. Man has the ability apart from God to do wrong… The Light has come to Rwanda because we have gathered here this weekend and God is bringing healing to the people and nation of Rwanda. Only God can heal the people of Rwanda through the nations of the world”. Mu byo Dr Peter Marshall yavuze yikije cyane ku komora ibikomere, avuga ko Imana ari yo yonyone ishobora komora abanyarwanda nyuma y'ibihe bikomeye igihugu cyabo cyanyuzemo. Yanavuze ko iki giterane cyabereye u Rwanda umugisha ukomeye.
Umwigisha mukuru w’igiterane yari Apostle Mignonne Alice Kabera umuyobozi mukuru wa Noble Family church na Women Foundation Ministries. Yabwirije ubutumwa yibanda ku nsanganyamatsiko yo gukira ibikomere. Mu minsi itatu y’igiterane yafashije benshi cyane cyane aho yavuze ku gatebo bashyizemo Mose mbere yo kumushyira mu mazi bamuhungisha; ako gatebo kari gahomye imbere n’inyuma ndetse n’inkuge ya Nowa ngo yari isize imbere n’inyuma.
Apotre Mignonne wari umwigisha mukuru yahesheje benshi umugisha
Apostle Mignonne yavuze ko muri iki gihe mu itorero hari ikibazo gikomeye kuko usanga abakristo benshi ndetse n’abayobozi b’amatorero bahomye inyuma ariko imbere hakomeretse. Yatanze n’ubutumwa ashimira abateguye igiterane anabashimira ko batabaye ibyigenge ahubwo bakoze ibintu binyuze mu mucyo bafite inzandiko z’ubuyobozi bwaba ubwa Canada n’ubw’u Rwanda; yibutsa ko na ba Nehemiya n’abandi iyo bajyaga gutangiza umurimo w’Imana cyangwa kubaka inzu y’Imana batabikoraga nk’ibyigenge cyangwa ibyigomeke ahubwo babanza gusaba inzandiko z’abatware b’imidugudu bajyagamo gukoreramo umurimo w'Imana.
Bamwe mu bateguye igiterane bari banakitabiriye batandukanye biyemeje ko iki giterane kizajya kiba ngarukamwaka baniyemeza ko bazashyira ingufu mu bukangurambaga kugira ngo kizajye kitabirwa n’abanyarwanda benshi. Bemeje ko ikibazo cyo gukira ibikomere bagiye kukihaho inshingano mu matorero bayoboye.
ANDI MAFOTO Y'UKO BYARI BIMEZE
Nyuma y'igiterane bafashe ifoto y'urwibutso


text:
Sobanukirwa byinshi kuri probiotics
Porobiyotike(Probiotics), ni zimwe muri bagiteri(bacteria), dusanga mu muri moko atandukanye ya mikorobe( microbes), mikorobe zigabanije mu byiciro biatu, aribyo: imiyege(Fungi), Bagiteri( Bacteria) ndetse na Virusi(Virus).
Ijambo probiotics risobanuye iki?
Probiotics ni ijambo rikomoka mu kigiriki rigizwe n’amagambo abiri, ariyo: "pro" na "Biotic". “Pro”bivuga promoting tugenekereje twavuga ko mu kinyarwanda ari uguhesha ikintu agaciro gasumbyeho, naho ” biotic” mu rurimi rw’icyongereza bivuze life mu kinyarwanda bisobanuye ubuzima .
Probiotics ni bumwe bwa mikorobe nziza, bugira umumaro iyo buri mu mwanya wabwo cyangwa se aho bwakagombye kuba buri.
Ubusanzwe habaho bagiteri zigirira umuburi akamaro, hakaba n’izindi zigera mu mubiri zikawangiza, zikawutera indwara, ndetse n’ibindi bibazo bitandukanye, birumvikana ko bagiteri zose atari mbi, kuko nkizi tugiye kuvugaho ni nziza cyane ku buzima bw’ikiremwamuntu, ndetse zikaba zifite umwihariko wo gufata neza urwungano ngogozi.
Abashakashatsi mu bijyanye n’ubuzima bavuga ko uruhu ndetse n’urwungano ngogozi rushobora kwakira ubwoko butandukanye ibihumbi bibiri bwa bagiteri (2000 bacteria).
Dore imwe mu mimaro ikomeye ya probiotics
Probiotics zikora imirimo myiza itandukanye, ndetse zifasha umubiri muri rusange gukora neza ariko by’umwihariko, umwe muriyo ihebuje indi ni uko zigira uruhare rukomeye mu mikorere y’urwungano ngogozi ndetse no kurufata neza ngo rutangirika.
Sibyo gusa hari n’ibindi probiotics zikora mu mubiri w’ikiremwamuntu, muri ibyo twavugamo nko:
•Kongerera ubushobozi bw’ubwirinzi kamere bw’umubiri
•Kugabanya ububabare mu gihe ufite igikomere , wabyimbwiye cyangwa ufite ubushye.
• Ifasha umubiri kumva ufite imbaraga
•Ifasha urwungano rw’ubuhumekero gukora neza
•Ifasha uruhu guhorana itoto, ndetse zikarinda uruhu kwangirika no gufatwa n’ uturwara dutandukanye.
•Gufasha abantu barwaye ibicurane n’inkorora kuba bakira vuba cyane cyane kubantu bakunda kugira allergy
•Zifasha mu gufata neza ibice byo mu kanywa.
•Zishobora gufasha umuntu uri mu rugendo rwo kugabanya ibiro kugera ku ntego
Dore aho wakura probiotics
Uburyo bwiza bwo kubona probiotics ni ukuzirya mu biribwa cyangwa se ukazinywa mu binyobwa, ahandi ushobora kuzikura ni mu byo bita supplements.
Dore bimwe mu biribwa dusangamo probiotica
Amata nibiyakomokaho nka yawurute ni isoko nziza ya probiotics.
Ubunyobwa nabwo bubonekamo probiotics ni ubwo ziba ziri ku rugero rucye.
Imboga ndetse n’imbuto zimwe na zimwe nk’amashu, innyeri indimu n’izindi nazo uziriye ushobora kubona probiotics
Icyitonderwa: Probiotics turya tuzivanye mu byo bita supplements, izi supplements kandi ziba ari ibinini, ni byiza kuzifata aruko muganga yazikwandikiye, ikindi ni uko atari ngombwa ko wazinywa mu gihe warwaye no mu gihe uri muzima, kuzinywa ni byiza.
Source:www.webmd.com


text:
Ibibazo byagaragaye mu migendekere y’Urugerero bizashakirwa umuti – Rucagu
Ubwo rwasurwaga n’Umutahira w’Itorero ry’igihugu Rucagu Boniface, Urubyiruko ruri ku Rugerero mu karere ka Kamonyi, rwamugaragarije  imbogamizi rwahuye nazo mu bikorwa bakoze,maze abizeza ko  izo mbogamizi zizagenda zikosorwa mu myaka iri imbere.
Mu mbogamizi urubyiruko rwagaragaje, rwatangaje ko kuba barabwiwe ko nta ngengo y’imari yihariye ku bikorwa by’urugerero, byatumye bamwe muri bo bakora nabi kubera kubura ubushobozi bwo kwitabira ibikorwa.
Muri izo mbogamizi ngo hari izishingiye ku mikoro y’imwe mu miryango izo ntore ziturukamo, kuko ngo hari nk’abana b’impfubyi bajyaga mu mirimo y’urugerero, bataha basanga mu muryango ya bo nta cyo kurya gihari. Aha bakaba basaba ko habaho kugenerwa ishimwe ry’ubwitange.
Hari n’abagaragaje imbogamizi zijyanye no kubura uburyo bw’itumanaho n’ihanahanamakuru, ibyo bikaba byarateraga bamwe mu Ntore kubura mu ibikorwa kandi batabigambiriye.
Indi mbogamizi ishingiye ku mikoro yagaragajwe ni iy’uko Intore zitahawe imyambaro ibaranga (uniformes) ihagije, kuko umupira umwe bahawe kuva batangiye Urugerero tariki 1/11/2012, ari wo wonyine bamaze amezi arindwi bambara.
Izi ntore zifuza kandi ko mu nyigisho zihabwa hakongerwa ingufu nyinshi ku masomo ajyanye n’umuco, kuko bigaragara ko ubumenyi ku muco bugenda buba buke mu banyarwanda.
Zanasabye ko mu myaka iri imbere Urugerero rwagenerwa ingengo y’imari, maze bakajya bakora amarushanwa y’imikino ndetse hagatangwa ibikombe mu buryo bwo gusabana.
Umutahira w’Itorero ry’Igihugu Rucagu Boniface, yatangaje ko ibyo bibazo byagaragaye kuko ariho Itorero ry’urugerero rigitangizwa, kandi hakaba nta ngengo y’imari yihariye yari iteganyijwe. Aragira ati “nta uvuka ako kanya ngo yuzure ingobyiâ€.
Ngo batangiranye amikoro make y’Igihugu, ariko uko imyaka izagenda ishira bizajya bigenda bikosoka kuko uko amikoro azagenda aboneka bazongera ingufu mu Rugerero.
Ni ku nshuro ya mbere Itorero ry’Igihugu ritangiza gahunda y’urugerero, ku rwego rw’igihugu ubwitabire bukaba bwarageze ku kigereranyo cya 90% by’abanyeshuri barangije amashuri yisumbuye mu mwaka w’amashuri wa 2012; abataritabiriye bakazajya bahabwa igihano cyo kugawa n’Umuryango Nyarwanda.


text:
Kirehe- Minisiteri y’umuryango w’ibugu bya Afurika y’iburasirazuba yasobanuye ibyiza byo kujya muri uyu muryango
Kuri uyu wa 05 Kamena 2012 intumwa za Ministeri y’umuryango w’ibihugu by’Afurika y’Iburasirazuba (MINEAC) zagiriye uruzinduko mu karere ka Kirehe aho zaganiriye na bamwe mu bakozi ku More...
JCI Rwanda irateganya kwakira inama ya ba rwiyemezamiri n’abashoramari
Taliki ya 17 na 18 Gicurasi mu Rwana hazabera inama mpuzamahanga izahuza ba rwiyemezamirimo, abashoramari abayobozi hamwe n’abahanga mu gucunga ibigo bito n’ibiciriritse ku mugabane wa Afurika. Inama More...
U Rwanda rurerekana uburyo Afurika yakwihitiramo inzira y’iterambere – Tony Blair
Tony Blair aremeza ko kongera ireme ry’ubushobozi bwa gahunda zigamije guteza imbere igihugu, aribyo byagifasha kugera ku ntego z’ikinyagihumbi. Mu gitobo cya tariki 09/12/2011, Tony Blair yari umushyitsi More...


text:
Uko bateka umuleti, ifunguro ryiyubashye
Iri funguro ni iryo tumenyereye ku izina ry’umureti rikaba ari rimwe mu mafunguro yiyubashye, ririmo intungamubiri kandi ryoroshye kuritegura cyangwa kuriteka, tukaba rero tugiye kubagezaho uko waryitegurira .
Nk’uko tubikesha zimwe mu mpuguke mu by’imirire n’imitegurire y’amafunguro zo ku rubuga www.cooks.com, zerekanako umureti ubamo amoko arenga 469, ashobora no kwiyongera bitewe n’umwihariko wa buri gihugu, cyangwa se kuryoherwa kwa buri muntu.
Reka turebere hamwe bumwe mu bwoko bw’umureti (...)
Iri funguro ni iryo tumenyereye ku izina ry’umureti rikaba ari rimwe mu mafunguro yiyubashye, ririmo intungamubiri kandi ryoroshye kuritegura cyangwa kuriteka, tukaba rero tugiye kubagezaho uko waryitegurira .
Nk’uko tubikesha zimwe mu mpuguke mu by’imirire n’imitegurire y’amafunguro zo ku rubuga www.cooks.com, zerekanako umureti ubamo amoko arenga 469, ashobora no kwiyongera bitewe n’umwihariko wa buri gihugu, cyangwa se kuryoherwa kwa buri muntu.
Reka turebere hamwe bumwe mu bwoko bw’umureti ukunzwe cyane witirirwa fromage ari nayo cheese “CHEESE OMELET”
Ibyo ucyenera.
• Amagi ane,
• Umunyu n’agasenda cyangwa iyo bita black pepper,
• 1/4 cya litilo cy’inshushyu y’amata,
• Ikiyiko gito cya perisile iseye,
• Ikiyiko y’amababi ya Basil aseye,
• 1/4 cy’agakopo ka scallions isekuye,
• Ingero ebyiri za green tops,
• 1/3 cya ya foromaje (cheese),
• Ibiyiko bibiri by’amavuta afashe nk’ayinka (butter),
Aha twabisegura ho kuko hari ibirungo byinshi bivugwa mu ndimi z’amahanga gusa zidafite Ikinyarwanda cyihariye, bityo tukabikoresha uko.
• Ipanu
• Igikoresho gifukuye cyo kuvangiramo.
Uko utegurwa
• Menera amagi yawe mu gikoresho gifukuye wateguye,
• Shyiramo umunyu mucye n’agasenda, cyangwa black pepper,
• Koresha ikanya ndende uvange,
• Ongeramo ya nshushyu,
• Shyiramo perisile, mint, scallions na fromage ukomeze uvange kugeza aho ubona byivanze neza.
• Camutsa ya panu yawe, sukaho ya mavuta (Butter), nyuma yo gucamuka, sukamo ya mvange yawe, gabanya umuriro usigemo gake cyane, pfundikira, gumisha ku ziko kugeza aho umureti wawe uteranye neza, ucungane n’uko udashiriza, pfundura ugende wegura gahoro gahoro umureti wawe kugirango udashirira cyangwa ugafata mu mpande ku ipanu.
Mu gihe ubonye wahiye neza mo hagati, warurire ku isahani wateguye, tegereza iminota mike mbere yo kuwugabura ubanze uzane ibara ryawo rijya gusa n’umuhondo .
Nyuma uwukatemo ibice bitandukanye bitewe n’abo wifuza kugaburira, nurangiza tegura iri funguro ku meza
igihe.com


text:
Rwanda | Kayonza: Kubaka ibiro by’abakuru b’imidugudu bizanoza serivisi abaturage bahabwa
Kubaka ibiro by’abakuru b’imidugudu bizatuma abaturage bahabwa serivisi zinoze kurusha uko byari bisanzwe nk’uko bitangazwa na bamwe mu batuye mu karere ka Kayonza. Mu murenge wa Rukara wo muri ako karere, abaturage bamaze iminsi bahurira bubaka ibiro by’abakuru b’imidugudu mu bikorwa by’umuganda.
Justine Nalongo wo mu mudugudu wa Nyirarukara, mu kagari ka Rukara, umurenge wa Rukara, yadutangarije ko kuba bageze ku rwego rwo kwiyubakira ibiro by’umudugudu ari iterambare ribasatira, avuga ko bizatuma abaturage barushaho kubona serivisi nziza kurusha uko byari bisanzwe.
Yagize ati “Umukuru w’umudugudu ntitwagiraga aho tumusanga hazwi, ariko nitwuzuza ibi biro turi kubaka, tuzaba tuzi aho tumushakira. Hari igihe washakaga icyangombwa cy’umudugudu bigatwara nk’icyumweru, ujya gushaka mudugudu iwe ugasanga arahavuye wajya aho bakurangiye agiye ukamubura, ariko ubu bigiye koroha kuko tuzajya tumusanga ahantu hazwiâ€
Ubwumvikane ku minsi yo gutangiraho serivisi
Bamwe mu bakuru b’imidugudu twaganiriye bavuga ko bizabagora gukomeza gufata inshingano zo kuyobora umudugudu. Bavuga ko bakeka ko bazasabwa guhora bicaye mu biro nta kindi kintu bakora kandi ubusanzwe ngo nta mushahara bagenerwa.
Umuyobozi w’akarere ka Kayonza wungirije ushinzwe imibereho myiza y’abaturage, Mutesi Anitha, yadutangarije ko abakuru b’imidugudu batazasabwa guhora bicaye mu biro bategereje abaturage, avuga hazabaho ubwumvikane hagati y’abaturage n’umukuru w’umudugudu wa bo, bakumvikana ku munsi serivisi zajya zitangirwaho mu mudugudu.
Ati “Umukuru w’umudugudu n’abaturage bazicara mu nama bahitemo amasaha cyangwa umunsi runaka bajya bahura bahabwe serivisi bakeneye, umukuru w’umudugudu ntitwamufata umwanya we woseâ€
Aho bubatse ibiro by’umukuru w’umudugudu hanubakwa ishuri ry’incuke. Mutesi anavuga ko gahunda yo kubaka ibiro by’abakuru b’imidugudu izakomeza mu mirenge yose igize akarere ka Kayonza, ubu ikaba yaratangiye mu mirenge ya Murundi na Rukara